Arhiva | Novosti & Mediji | Siemens Serbia\nArhiva vesti 2018 - 2015\n04.12.2018. | Na Mašinskom fakultetu u Kraljevu godišnje diplomira 50 studenata, a industrijske potrebe prevazilaze sadašnju ponudu kadra mašinskih inženjera. Zvaničnoj poseti Mašinskom fakultetu u Kraljevu, Univerziteta u Kragujevcu, prisustvovali su generalni direktor Siemens d.o.o. Beograd, Udo Ajhlinger, menadžment kompanije i predstavnici Privredne komore Srbije. Predmet posete bilo je upoznavanje prisutnih sa obrazovnim i naučno-istraživačkim kapacitetima fakulteta, sa fokusom na oblast železničkog mašinstva.\n21.01.2019. | Nakon višegodišnje uspešne organizacije novinarskog takmičenja, Siemens CEE Press Award, započinje sledeći krug. Ove godine Siemens nagrađuje najbolje novinarske radove na temu „Budućnost gradova, industrije i energetike“. Takmičenje će se održati u 11 zemalja centralne i jugoistočne Evrope - Slovačkoj, Rumuniji, Mađarskoj, Bugarskoj, Ukrajini, Hrvatskoj, Sloveniji, Moldaviji, Crnoj Gori, Srbiji, Austriji, i u Izraelu.\n29.11.2018. | Procenjuje se da će se broj stanovnika u Beogradu u narednih 15 godina povećati za 250.000 stanovnika, a te promene dodatno će vršiti uticaj na potrebe daljeg unapređenja infrastrukture, uz neophodne investicije u oblasti saobraćajne mreže, energetike i zgradarstva.\nPremijerka Republike Srbije Ana Brnabić u poseti Siemens trening centru u Berlinu\n14.11.2018. | Srpska delegacija predvođena predsednicom Vlade Republike Srbije, Anom Brnabić i ministrom prosvete, nauke I tehnološkog razvoja u Vladi Republike Srbije, Mladenom Šarčevićem, posetila je Siemens trening centar u Berlinu zajedno sa generalnim direktorom Siemens-a u Srbija, Udom Ajhlingerom. Premijerka Brnabić razgovarala je o radu trening centra, nemačkom sistemu stručnog usavršavanja i ulozi tehničkih stručnjaka u industriji.\n28.09.2018. | Kompanija Siemens d.o.o. Beograd učestvovala je na 11. Savetovanju o elektrodistributivnim mrežama Srbije - CIRED koje se ove godine održalo od 24. do 28. septembra na Kopaoniku. Naša kompanija bila je zlatni sponzor 11. Savetovanja.\n27.09.2018. | U Beču je održana svečana ceremonija proglašenja pobednika Siemens-ovog novinarskog takmičenja (Siemens CEE Press Award 2018) na nivou centralne i istočne Evrope. Projekat koji je započet u Srbiji 2010. godine, nastavlja da živi i u regionu! Nakon dobijanja globalne nagrade Siemens Communication Award 2015 za ovaj projekat, kolege iz Siemens Austrija su odlučile da ga implementiraju u 10 zemalja i uključe ceo region što nas čini veoma ponosnim.\nModerna trafostanica na Kopaoniku svečano puštena u rad\n25.09.2018. | Nova trafostanica 110/35/10 kV Kopaonik puštena je u rad, a svečanosti otvaranja ovog modernog energetskog objekta prisustvovali su Milorad Grčić, v. d. direktora Javnog preduzeća „Elektroprivreda Srbije“, Ignjat Rakitić, predsednik opštine Raška, Saša Stefanović, koordinator za distributivno područje Kraljevo, menadžment kompanije Siemens d.o.o. Beograd i predstavnici medija.\nPartneri kompanije Siemens su neizostavni deo našeg uspeha\n20.09.2018. | Divizije Digitalna fabrika i Procesne industrije i pogoni kompanije Siemens d.o.o. Beograd organizovale su tradicionalno okupljanje poslovnih partnera, a na skupu u restoranu Druga Piazza obeležena je još jedna godina uspešne saradnje.\n20.09.2018. | Siemens Press Award takmičenje za novinare pokrenuto je u Srbiji 2009, a poslednje tri godine takmičenje se organizuje na regionalnom nivou. Prva faza novinarskog takmičenja u kome su učestvovali predstavnici medija iz deset zemalja centralne i istočne Evrope, uspešno je realizovana i izabrani su najbolji novinarski radovi na temu “Digitalna budućnost gradova, industrije i energetike” u svakoj od zemalja učesnica, dok će se druga faza regionalnog finala održati u Beču 25. septembra.\n06.08.2018. | Osam godina održavanja takmičenja u Srbiji. Tema: Digitalna budućnost gradova, industrije i energetike. Prijave traju do 15. avgusta 2018. godine. Predstavnici medija iz zemalja centralne i istočne Evrope imaju još dve nedelje da pošalju svoje autorske radove na ovogodišnje novinarsko takmičenje Siemens CEE Press Award 2018. Rok za prijavu ističe 15. avgusta 2018. Novinari koji pošalju svoje radove postaju deo Siemens-ovog takmičenja ...\n26.06.2018. | Prvi Energy Management Day Siemens je organizovao u glavnom gradu Makedonije, i tim povodom održan je stručni skup “Gas-Insulated Substations, Solutions and Advantages” na Fakultetu za Elektrotehniku i Informacione tehnologije u Skoplju.\n24.05.2018. | Srbija Kargo, državna transportna kompanija u Srbiji, od kompanije Siemens naručila je 8 Vectron MS lokomotiva. Multisistemske lokomotive će saobraćati na Koridoru 10, koji pokriva Austriju, Mađarsku, Sloveniju, Hrvatsku, Srbiju i Bugarsku.\nKonferencija - Siemens Drives Day 2018\n11.04.2018. | Kompanija Siemens d.o.o. Beograd organizovala je konferenciju za kupce Siemens Drives Day 2018 koja je održana u hotelu Hilton Belgrade. Učesnici konferencije imali su priliku da se upoznaju sa Siemens rešenjima iz oblasti elektromotornih pogona, a kroz prezentacije i radionice predstavljena su im najmodernija rešenja iz programa frekventnih pretvarača i motora.\n29.03.2018. | Kompanija Siemens d.o.o. Beograd u saradnji sa Elektrotehničkim fakultetom Univerziteta u Beogradu i studentskom organizacijom Udruženja studenata elektrotehnike Evrope – EESTEC Lokalni komitet Beograd, po treći put u Srbiji organizuje besplatnu stručnu radionicu praćenu regionalnim studentskim takmičenjem iz automatike, SIM(P)ATIC PLC+ Challenge 2018.\n16.03.2018. | Nakon višegodišnje uspešne organizacije novinarskog takmičenja, Siemens CEE Press Award, započinje sledeći krug. Ove godine Siemens nagrađuje najbolje novinarske radove na temu „Digitalna budućnost gradova, industrije i energetike“. Takmičenje će se održati u deset zemalja centralne i jugoistočne Evrope (Slovačka, Rumunija, Mađarska, Bugarska, Ukrajina, Hrvatska, Slovenija, Crna Gora, Srbija i Austrija) i u Izraelu.\n05.02.2018. | Siemens je uspešno priveo kraju preuzimanje srpske kompanije „Milanović inženjering“, proizvođača aluminijumskih delova karoserije za šinska vozila iz Kragujevca. Dobijeno je odobrenje nadležnih organa za zaštitu konkurencije i svi uslovi koji prethode akviziciji uspešno su ispunjeni. Ovim preuzimanjem Siemens je stvorio optimalnu poziciju za sve buduće projekte na kompetitivnom tržištu šinske industrije.\n31.01.2018. | Novu trafostanicu „Beograd 23“ koja se nalazi na Autokomandi, čiji radovi su u toku, posetili su je Milorad Grčić, v. d. direktora Javnog preduzeća „Elektroprivreda Srbije“, Siniša Mali, gradonačelnik Beograda i Udo Ajhliger, generalni direktor Siemens d.o.o. Beograd i predstavnici kompanija „M enterijer gradnja“ i „Elektroizgradnja“ koje učestvuju na projektu.\n16.12.2017. | Kompanija Siemens d.o.o. Beograda i ove godine nastavila je dugogodišnju saradnju sa Elektrotehničkim fakultetom Univerziteta u Beogradu, i nagradila najbolje studente ovog fakulteta. Svečana akademija povodom Dana Fakulteta, na kojoj je obeleženo 69. godina od osnivanja ETF-a, održana je u subotu, 16. decembra u Svečanoj Sali. Nagrade najboljim studentima ispred kompanije Siemens Srbija uručila je Marija Novaković, direktorka odeljenja strategije i razvoja.\n23.11.2017. | Siemens planira preuzimanje srpskog proizvođača delova karoserije za šinska vozila, kompaniju Milanović inženjering. Kompanija sa sedištem u Kragujevcu specijalizovala se poslednjih godina za proizvodnju aluminijumskih komponenata za železničku industriju. Visina transakcije ostaje poslovna tajna. Zaključenje posla očekuje se početkom 2018. uz prethodno usaglašavanje u pogledu zakonske regulative o zaštiti konkurencije.\n05.10.2017. | Najveće i najeminentnije regionalno novinarsko takmičenje - Siemens CEE Press Award 2017, u kojem su učestovali predstavnici medija iz zemalja Centralne i Istočne Evrope, završeno je svečanom dodelom nagrada koja je održana u Siemens City-u u Beču. Od 188 novinarskih prijava iz svih zemalja učesnica, Siemens je nagradio tri najbolja rada u regionu.\nSiemens potpisao ugovor o revitalizaciji TS “Dubrovo” u Makedoniji\n29.09.2017. | Makedonski elektroprenosni sistem operater AD MEPSO i konzorcijum kompanija Siemens i SisKon potpisali su ugovor o revitalizaciji trafostanice 400/110kV „Dubrovo“, vredan 4.6 miliona evra. Potpisnici ugovora u ime kompanije AD MEPSO su Sašo Vasilevski, generalni direktor i Borko Aleksoski, direktor prenosa, dok su u ime konzorcijuma kompanija Siemens i SisKon potpisnici Jelena Veljić, zamenik direktora Siemens d.o.o. Beograd i Srdan Srdanović, rukovodilac divizije Energy Management za Adriatik region kompanije Siemens.\n27.09.2017. | Kompanija Siemens d.o.o. Beogard obeležila je 130 godina uspešnog poslovanja u Srbiji, a proslavi jubileja u Belexpocentru prisustvovalo je više od 400 zvanica predstavnika Vlade, poslovnih partnera, klijenata i predstavnika medija. Obeležavanju jubileja prisustvovala je predsednica Vlade Republike Srbije, Ana Brnabić, ambasadori Nemačke i Austrije, Njegova Ekselencija Aleks Ditman i Njegova Ekselencija dr Johannes Eigner, a svečanost je otvorio gospodin Udo Ajhlinger, generalni direktor kompanije Siemens u Srbiji.\nSiemens CEE Press Award 2017- produžen rok za prijavu radova\n15.08.2017. | Rok za prijavu na ovogodišnje novinarsko takmičenje Siemens CEE Press Award 2017 produžen je do 28. avgusta 2017. Predstavnici medija iz zemalja centralne i jugoistočne Evrope pozvani su da pošalju svoje autorske radove i postanu deo Siemens-ovog takmičenja, a ujedno i od strane regionalnog stručnog žirija budu proglašeni za autora jednog od tri najbolja regionalna novinarska rada na temu “Digitalizacija/Industrija 4.0”.\n01.08.2017. | Jelena Veljić imenovana je za novog finansijskog direktora kompanije Siemens d.o.o. Beograd, počev od 01. avgusta 2017. godine. Jelena Veljić ima više od 10 godina iskustva na različitim pozicijama u korporaciji Siemens na globalnom nivou - u Kini, Nemačkoj i Austriji. Pre stupanja na dužnost u Srbiji, gđica. Veljić je prethodne dve godine obavljala funkciju direktora korporativne revizije za region Istočne Azije i Pacifika, sa sedištem u Pekingu. Svoju karijeru započela je upravo u kompaniji Siemens u Austriji (Linc).\n31.07.2017. | Predstavnici medija iz zemalja centralne i istočne Evrope imaju još dve nedelje da pošalju svoje autorske radove na ovogodišnje novinarsko takmičenje Siemens CEE Press Award 2017. Rok za prijavu ističe 15. avgusta 2017. Novinari koji pošalju svoje radove postaju deo Siemens-ovog takmičenja, i stiču šansu da od strane regionalnog stručnog žirija budu proglašeni za autora jednog od tri najbolja regionalna novinarska rada na temu “Digitalizacija/Industrija 4.0”.\nSiemens CEE Press Award 2017: Siemens u potrazi za najboljim novinarskim radovima u 12 zemalja\n27.06.2017. | Kompanija Siemens sa ponosom najavljuje održavanje drugog regionalnog novinarskog takmičenja – Siemens CEE Press Award 2017. Nakon uspešno realizovanog prošlogodišnjeg regionalnog takmičenja, kao i pet ciklusa u Srbiji, na Siemens Press Award ove godine učestvovaće 12 zemalja, što takmičenje izdvaja kao jedno od najvećih i najprestižnijih konkursa za novinare u ovom delu Evrope. Pobednik iz svake zemlje učestvovaće u finalu takmičenja koje će biti održano u Beču.\n26.06.2017. | VI Regionalna konferencija “Industrijska energetika i zaštita životne sredine u zemljama Jugoistočne Evrope” IEEP 2017, održana je na Zlatiboru, od 21. do 24. juna ove godine, a kompanija Siemens podržala je organizaciju ovog skupa kao veliki sponzor.\n21.06.2017. | Prva generacija srednjoškolaca u Subotici koja se opredelila za obrazovni profil bravar-zavarivač, pokrenut u okviru projekta dualnog obrazovanja, završila je svoje trogodišnje školovanje i počinje sa radom u fabrici kompanije Siemens za vetrogeneratore u Subotici.\nSiemens učestvovao na 33. Savetovanju za velike električne mreže – CIGRE\n07.06.2017. | Kompanija Siemens d.o.o. Beograd učestvovala je na 33. Savetovanju koje je organizovao srpski nacionalni komitet međunarodnog saveta za velike električne mreže CIGRE. Savetovanje za velike električne mreže – CIGRE, održano je od 05. do 08. juna 2017. godine, na Zlatiboru.\nPobednici SIM(P)ATIC PLC+ Challenge 2017 studenti iz Hrvatske\n02.06.2017. | Ovogodišnji pobednici regionalnog studentskog takmičenja SIM(P)ATIC PLC+ Challenge 2017 je tim studenata iz Hrvatske - Matej Štambuk, Luka Mikić, Marko Kovačević. Finalna runda takmičenja održana je u svečanoj Sali Građevinskog fakulteta u Beogradu, a pored regionalnog pobednika, proglašeni su i najbolji timovi studenata iz svake zemlje učesnice, Srbije, Slovenije i Hrvatske.\nSvečano otvaranje regionalnog studentskog takmičenja SIM(P)ATIC PLC+ Challenge 2017“\n31.03.2017. | Kompanija Siemens d.o.o. Beograd je u saradnji sa studentskom organizacijom Udruženja studenata elektrotehnike Evrope – EESTEC Lokalni komitet Beograd, a uz podršku Elektrotehničkog fakulteta Univerziteta u Beogradu, po drugi put u Srbiji organizovala besplatnu stručnu radionicu praćenu regionalnim studentskim takmičenjem iz automatike, SIM(P)ATIC PLC+ Challenge 2017 ...\nSiemens na svečanom otvaranju ogranka B2 Termoelektrane „Nikola Tesla“\n23.03.2017. | Danas je u Beogradu bila svečana ceremonija otvaranja još jednog uspešno završenog zajedničkog projekta „TENT B2“ Elektroprivrede Srbije i kompanije Siemens na kojoj su prisustvovali ministar energetike Aleksandar Antić, nemački ambasador Aksel Ditman, amabasador Švajcarske u Srbiji Filip Ge, v.d. direktora EPS-a Milorad Grčić, predstavnik kompanije Siemens Švajcarska Reto Nauli, i generalni direktor kompanije Siemens d.o.o. Beograd Udo Ajhlinger ...\n03.03.2017. | Gradonačelnik Novog Sada Miloš Vučević i generalni direktor kompanije Siemens d.o.o. Beograd Udo Ajhlinger, potpisali su danas u Gradskoj kući u Novom Sadu sporazum o poslovno tehničkoj saradnji između grada Novog Sada i kompanije Siemens d.o.o. Beograd. "Želim da se zahvalim kompaniji „Siemens“ na inicijativi i podršci za zaključivanje ovog Protokola o namerama. Grad Novi Sad je pored Beograda i Niša, grad koji je takođe prepoznao „Siemens“ kao partnera i na ovaj način krenuo u rešavanje hroničnih problema koji utiču na za kvalitet života građana ...\n15.12.2016. | Gradonačelnik Niša Darko Bulatović i generalni direktor kompanije Siemens d.o.o. Beograd Udo Ajhlinger potpisali su u Nišu Sporazum o poslovno tehničkoj saradnji između Grada Niša i kompanije Siemens. „Imajući u vidu ciljeve Grada Niša i naš koncept da strateški razvijamo grad u oblasti tehničke infrastrukture, energetske održivosti i saobraćaja, a svesni činjenice da je kompanija Simens prepoznatljiva na svetskom tržištu po pouzdanosti i kvalitetu svojih proizvoda i usluga, danas smo pristupili potpisivanju Sporazuma o poslovno-tehničkoj saradnji ...\n10.12.2016. | Nastavljajući dugogodišnju saradnju sa Elektrotehničkim fakultetom Univerziteta u Beogradu, kompanija Siemens je i ove godine nagradila najbolje studente ovog fakulteta. Na svečanoj akademiji održanoj u subotu, 10. decembra 2016. godine, povodom obeležavanja 68 godina ...\nNastavak saradnje Grada Beograda i kompanije Siemens na projektima urbanog razvoja grada\n23.11.2016. | Grad Beograd i kompanija Siemens potpisali su ugovor o pružanju usluga korišćenja Siemens-ovog „Alata za uspešno funkcionisanje grada” (CyPT), što predstavlja nastavak saradnje nakon potpisivanja ugovora o poslovno-tehničkoj saradnji u februaru 2016. godine.\n16.11.2016. | U okviru osmog po redu Sajma voda koji se održava u beogradskom Belexpocentru od 16. do 18. novembra 2016. godine, kompanija Siemens d.o.o. Beograd predstaviće najnovija tehnološka rešenja i usluge iz ove oblasti. Kao deo jedne od vodećih svetskih kompanija u sferi inovacija na tržištu vode i upravljanja otpadnim vodama, Siemens će u okviru sajma predstaviti nove trendove u kontroli kvaliteta pitke vode, otpadne vode i vode u procesu ...\nObjavljeni rezultati za četvrti kvartal poslovne 2016. godine: Višestruko prevaziđeni svi zadati ciljevi – istorijski uspeh kroz snažan učinak tima\n10.11.2016. | Porudžbine i prihodi uvećani za 5% u odnosu na poslovnu 2015. godinu, na 86,5 milijardi evra i 79,6 milijardi evra, dok je odnos porudžbina i prihoda (book-to-bill ratio) na nivou 1,09; ne računajući efekte promena valuta, porudžbine i prihodi porasli 6%. Industrijski poslovni profit uvećan je za 13%, na 8,7 milijardi evra; značajan rast u divizijama Power and Gas, Energy Management i Wind Power and Renewables, uz rast u drugim divizijama i Siemens Healthineers-u, više je nego nadomestio ...\n10.11.2016. | Najnovije izdanje Siemens-ovog on-line časopisa o tehnološkim inovacijama je od danas dostupno. Tema broja su „Ideje za budućnost“, u okviru koje su prikazani načini na koji nastaju inovacije u 21. veku. hi!tech, Siemens-ov časopis o tehnološkim inovacijama koji se izdaje na deset jezika, stigao je do izdanja 02/16 nakon punih 20 godina svog postojanja. Dostupan je i na srpskom jeziku. Na 52 strane ove elektronske publikacije prikazane su najnovije tehnologije i najsavremenija rešenja u svim oblastima u kojima Siemens posluje, od industrijskih, infrastrukturnih i transportnih rešenja, preko ...\nHi!tech „Ideje za budućnost“\nSiemens CEE Press Award 2016 – produžen rok za prijavu radova\n15.08.2016. | Prvo Siemens-ovo regionalno novinarsko takmičenje u deset zemalja centralne i istočne Evrope otvoreno je za prijave novinarskih radova do 12. septembra 2016. godine. Svečana regionalna ceremonija dodele nagrada održaće se 29. septembra 2016. godine u Siemens City-ju u Beču. Autori 3 najbolja novinarska rada na temu „Inteligentna infrastruktura“, biće nagrađeni trodnevnim studijskim putovanjem u London i posetom Crystal-u, najvećoj svetskoj izložbi o budućnosti gradova ...\n04.08.2016. | Velike porudžbine u Evropi i Americi uvećale su ukupnu vrednost porudžbina u trećem kvartalu za 6% u odnosu na prethodnu godinu, na 21,1 milijardu evra; prihod je uvećan za 5% na 19,8 milijardi evra, dok je odnos porudžbina i prihoda (book-to-bill ratio) na nivou 1,06. Ne uzimajući u obzir uticaje valutnih konverzija, porudžbine su uvećane za 10%, dok je prihod porastao za 9%. Industrijski poslovni profit uvećan je za 20% u odnosu na prethodnu godinu, na 2,2 milijarde evra; značajan rast profitne marže za industrijsko poslovanje na 10,8% ...\nSiemens CEE Press Award 2016: Siemens u potrazi za najboljim novinarskim radovima u centralnoj i istočnoj Evropi\n21.06.2016. | Kompanija Siemens sa ponosom najavljuje održavanje prvog regionalnog novinarskog takmičenja – Siemens CEE Press Award 2016. Nakon uspešno realizovanih pet ciklusa u Srbiji, Siemens Press Award će se po prvi put održati u regionu centralne i istočne Evrope, i to u čak 10 zemalja, što ovom takmičenju daje dodatni značaj i čini ga jednim od najvećih i najprestižnijih konkursa za novinare u ovom delu Evrope. Tri pobednika iz svake zemlje učestvovaće u finalu takmičenja u Beču.\n14.06.2016. | Regionalno studentsko takmičenje održano je u petak, 10. juna, u zagrebačkom Muzeju savremene umetnosti, označavajući završetak projekta SIM(P)ATIC PLC+ Challenge 2016. Ovaj projekat, koji je iniciralo studentsko udruženje EESTEC, a podržali elektrotehnički fakulteti u Hrvatskoj, Sloveniji i Srbiji, kao i kompanija Siemens, mladim i perspektivnim budućim inženjerima pruža detaljniji uvid u problematiku sa kojom se inženjeri svakodnevno susreću u industrijskoj automatizaciji sa ciljem da se što bolje pripreme za rad u realnom poslovnom okruženju.\n03.06.2016. | Dekan Saobraćajnog fakulteta Univerziteta u Beogradu prof. dr Nebojša Bojović i generalni direktor kompanije Siemens d.o.o. Beograd Udo Ajhlinger potpisali su 2. juna na Saobraćajnom fakultetu sporazum o poslovno-tehničkoj saradnji između fakulteta i kompanije Siemens.\n02.06.2016. | Javno preduzeće „Elektroprivreda Srbije“ i kompanija Siemens d.o.o. Beograd potpisali su ugovor o izgradnji trafostanice 110/10 kV „Beograd 23 - Autokomanda“, vredan 7,67 miliona evra. Ugovor o izgradnji ovog kapitalnog elektroenergetskog objekta potpisali su Milorad Grčić, v. d. direktora JP „Elektroprivreda Srbije“ i Udo Ajhlinger, generalni direktor kompanije Siemens d.o.o. Beograd.\n18.05.2016. | Konferencija „Siemens - Partner za održivu tranziciju ka Industriji 4.0“ održana je sa ciljem ukazivanja na ključne izazove koje donosi „Četvrta industrijska revolucija“ i načine na koje proces digitalizacije utiče na poslovanje u savremenom svetu. Događaj je organizovala kompanija Siemens Srbija, u saradnji sa Privrednom komorom Srbije i Nemačko-srpskom privrednom komorom.\nSiemens Srbija - stvaranje lanca lokalnih dobavljača\n08.04.2016. | Kompanija Siemens d.o.o. Beograd, u saradnji sa Privrednom Komorom Srbije, organizovala je drugi krug Siemens Dana dobavljača u petak 08. aprila u Privrednoj Komori Srbije u Beogradu. Predstavnici svih zainteresovanih malih i srednjih preduzeća koja se bave proizvodnjom u oblasti metalo-prerađivačke industrije prisustvovali su ovom događaju.\nSvečano otvaranje regionalnog studentskog takmičenja SIM(P)ATIC PLC+ Challenge 2016“\n29.03.2016. | Kompanija Siemens d.o.o. Beograd je u saradnji sa studentskom organizacijom Udruženja studenata elektrotehnike Evrope – EESTEC Lokalni komitet Beograd, a uz podršku Elektrotehničkog fakulteta Univerziteta u Beogradu, po prvi put u Srbiji organizovala besplatnu stručnu radionicu praćenu regionalnim studentskim takmičenjem iz ...\n19.03.2016. | Kompanija Siemens d.o.o. Beograd, tradicionalno se i ove godine priključila akciji „Sat za našu planetu“, i u subotu, 19. marta u 20:30 časova na sat vremena ugasila neonske reklame i spoljno osvetljenje na svojim zgradama na Novom Beogradu i u Zemunu, kao i u fabrici u Subotici, čime je pokazala da aktivno učestvuje u očuvanju i zaštiti životne sredine i da je društveno odgovorna kompanija.\n04.02.2016. | Gradonačelnik Beograda Siniša Mali i generalni direktor kompanije Siemens d.o.o. Beograd Udo Ajhlinger potpisali su danas u Starom dvoru Sporazum o poslovno tehničkoj saradnji između Grada Beograda i kompanije Siemens.\n30.12.2015. | Nastavljajući dugogodišnju saradnju sa Elektrotehničkim fakultetom Univerziteta u Beogradu kompanija Siemens je i ove godine nagradila najbolje studente ovog fakulteta. Na svečanoj akademiji održanoj 26. decembra 2015. godine povodom obeležavanja 67 godina postojanja Elektrotehničkog fakulteta, nagrade najboljim studentima ispred kompanije Siemens d.o.o. Beograd uručio je Petar Šainović.\nDobri rezultati u 2015. u svim oblastima poslovanja i nova zapošljavanja početkom godine\n4.12.2015. | Kompanija Simens d.o.o. Beograd na kraju poslovne 2015. godine predstavila je zapažene rezultate. I ovu godinu poslovanja Simens-a u Srbiji obeležio je nastavak dobrih poslovnih rezultata, veliki broj uspešno realizovanih projekata u svim oblastima poslovanja i stalnih tehnoloških unapređenja zahvaljujući kojima je ova kompanija više od jednog veka jedna od najuspešnijih na ovdašnjem tržištu.\n20.11.2015. | U okviru sedmog po redu Međunarodnog Sajma voda koji se održao u beogradskom Belexpocentru od 17. do 19. novembra 2015. godine, kompanija Siemens d.o.o. Beograd predstavila je najnovija tehnološka rešenja i usluge iz ove oblasti. Kao deo jedne od vodećih svetskih kompanija u sferi inovacija na tržištu vode i upravljanja otpadnim vodama, Siemens je u okviru sajma predstavio nove trendove u kontroli kvaliteta pitke vode, otpadne vode i vode u procesu.\nPredstavnici nemačke kompanije Simens posetili EPS\n20.11.2015. | Direktor rudarskog sektora kompanije Simens na globalnom nivou Edzard Lueben posetio je prvi put regionalnu kompaniju Siemens d.o.o. Beograd i juče je sa saradnicima obišao površinski kop „Tamnava-Zapadno polje” u RB Kolubara. Edzard Lueben sa saradnicima prisustvovao je poslovnom sastanku sa Slobodanom Mitrovićem, izvršnim direktorom za tehničke poslove proizvodnje uglja JP „Elektroprivreda Srbije”, a osnovna tema je bila dobra saradnja dve kompanije i projekti na kojima je Simens radio na površinskim kopovima RB Kolubara.\n19.11.2015. | Kompanija Siemens organizovala je studijsko putovanje za pobednike tradicionalnog takmičenja Siemens Press Award 2015. Pobednici i žiri petog po redu ciklusa Siemens Press Award iz Srbije su u periodu od 11. do 13. novembra 2015. godine imali priliku da posete Dansku i bliže se upoznaju sa najsavremenijim tehnološkim rešenjima ove kompanije koja koriste energiju vetra. Ove godine, Siemens Press Award je prvi put po istom modelu organizovan i u zemljama Adriatik regiona ...\nProglašeni pobednici Siemens-ovog takmičenja za novinare – Siemens Press Award 2015“\n15.10.2015. | Kompanija Siemens d.o.o. Beograd proglasila je najbolje novinarske radove na tradicionalnom takmičenju za novinare Siemens Press Award 2015. Pobednici, petog po redu ciklusa Siemens Press Award su Sanja Babić, novinarka agencije Tanjug, Valentina Nešić, novinarka agencije Beta i Georgi Mitev Šantek, novinar portala Mondo. Pobednički radovi su, prema ocenama stručnog žirija, najpotpunije odgovorili zahtevima konkursa i teme ovogodišnjeg takmičenja – „Energija i efikasnost“.\n22.09.2015. | Siemens Srbija učestvovao je na prestižnom investicionom forumu „Beogradski investicioni dani“ u organizaciji Grada Beograda, Privredne komore Beograda i Centralno-evropskog foruma za razvoj (CEDEF). Tom prilikom, generalni direktor Siemensa u Srbiji, Udo Ajhlinger, u okviru posebnog panela sa učesnicima podelio je stavove o poslovnom ambijentu, kao i iskustvima i investicionim planovima Siemensa u našoj zemlji.\nRegionalna SPEED konferencija za industriju\n11.09.2015. | U Opatiji, od 10. do 11. septembra 2015. održana SPEED (Siemens Promoting Energy Efficiency Development) konferencija. Ušteda resursa, naročito energije, glavni je izazov sa kojim se susreću industrijski proizvođači, posebno oni koji nastoje da povećaju konkurentnost na globalnim tržištima. Energetska efikasnost donosi finansijske uštede, bolju konkurentnost, ali i bolji uticaj na životnu sredinu. U tom kontekstu SPEED konferencija predstavlja jedini regionalni događaj predviđen za industriju, a koji pruža sveobuhvatan i detaljan pregled inovativnih tehnologija i rešenja za energetsku efikasnost u industriji.\n28.08.2015. | Kompanija Siemens d.o.o. Beograd obaveštava predstavnike medija da je produžen rok za prijavu na peto jubilarno novinarsko takmičenje – Siemens Press Award 2015. Rok za prijavu novinarskih radova produžava se do 14. septembra, a kompanija Siemens sa zadovoljstvom poziva sve zainteresovane novinare da prijave svoje autorske radove na temu „Energija i efikasnost“. Autorski radovi na ovu temu treba da budu objavljeni u periodu od 1. marta do 14. septembra 2015. godine, a u konkurenciju ravnopravno ulaze tekstovi u štampanim medijima, prilozi agencijskih novinara, kao i prilozi objavljeni u elektronskim medijima.\n17.08.2015. | Kompanija Siemens d.o.o. Beograd organizuje peto po redu novinarsko takmičenje – Siemens Press Award 2015, i sa velikim zadovoljstvom poziva sve zainteresovane novinare da iskoriste priliku da se u narednje dve nedelje prijave na konkurs. U prilog tome koliki je uspeh i značaj Siemensovog konkursa za predstavnike novinarske struke govori i činjenica da će se ove godine Siemens Press Award pored Srbije, prvi put paralelno održati i u Sloveniji, Hrvatskoj, Bosni i Hercegovini i Crnoj Gori. Autori radova koje stručni žiri u svakoj zemlji proglasi pobednicima, biće nagrađeni zajedničkim studijskim putovanjem u Dansku gde će, između ostalog, imati priliku da posete Siemensove fabrike vetroturbina, i da se upoznaju sa najsavremenijim tehnološkim rešenjima koja koriste energiju vetra.\nNovi generalni direktor na čelu Siemens Srbija\n01.08.2015. | Gospodin Udo Eichlinger (Udo Ajhlinger) imenovan je za novog generalnog direktora Siemens-a u Srbiji, počev od 1. avgusta 2015. godine. Gospodin Eichlinger ima skoro 25 godina isustva u korporaciji Siemens na rukovodećim pozicijama koje obuhvataju rad u različitim divizijama i poslovnim jedinicama kompanije u Nemačkoj, regionu centralne i istočne Evrope i azijsko-pacifičkoj zoni. Gospodin Eichlinger je karijeru započeo u okviru oblasti IT i telekomunikacija, a njegov poslednji angažman bio je u Frankfurtu u Nemačkoj gde je uspostavio menadžment konsalting odeljenje za Master planove energetske efikasnosti za korporativne i javne klijente.\n40 godina na vrhuncu tehnološkog razvoja\n24.07.2015. | 1975. godine počela je serijska proizvodnja Siretoma, prvog Siemensovog kompjuterizovanog tomografa. Siemens je oblikovao dijagnostiku zasnovanu na slici inovacijama poput spiralne, višeslojne i Dual Source kompjuterizovane tomografije. Somatom Force, poslednji model vrhunskih dometa, potvrđuje tehnološko liderstvo Siemensa Healthcare.\n23.07.2015. | Početkom jula formalno je otvorena Westermost Rough vetro-elektrana na otvorenom moru. Izgrađena od 35 Siemens vetro-turbina, svake kapaciteta od 6 megavata i prečnika rotora od 154 metara, ovo je prvi komercijalni projekat ovakvih razmera, u kojem su iskorišćene ove turbine.\nU toku je peto jubilarno novinarsko takmičenje Siemens Press Award 2015\n09.07.2015. | Kompanija Siemens d.o.o. Beograd organizuje peto po redu novinarsko takmičenje – Siemens Press Award 2015, i sa velikim zadovoljstvom poziva sve zainteresovane novinare da se prijave na konkurs. U prilog tome koliki je uspeh i značaj Siemensovog konkursa za predstavnike novinarske struke govori i činjenica da će se ove godine Siemens Press Award pored Srbije, prvi put paralelno održati i u Sloveniji, Hrvatskoj, Bosni i Hercegovini i Crnoj Gori.\n15.06.2015. | Fabriku vetrogeneratora kompanije Siemens u Subotici posetili su učenici Tehničke škole „Ivan Sarić“. 24 učenika smera bravar–zavarivač u pratnji nastavnika praktične nastave obišli su pogon fabrike, gde su se upoznali sa proizvodnim procesom, jer ih od naredne školske godine očekuje praksa u fabrici.\n03.06.2015. | Konferencija „Dani industrije 2015“ održana je u Aranđelovcu, u periodu od 1. do 3. juna 2015., u organizaciji Siemens divizija Digitalna fabrika i Procesne industrije i pogoni. Na trodnevnoj konferenciji, tokom održanih prezentacija i seminara, učesnici konferencije imali su prilike da se upoznaju sa najnovijim proizvodima i rešenjima predstavljenim na Hanoverskom sajmu (Hannover Fair 2015), kao i softverskim alatima koji su na raspolaganju korisnicima.\nSiemens učestvovao na 32. Savetovanju za velike električne mreže - CIGRE\n21.05.2015. | Srpski nacionalni komitet Međunarodnog saveta za velike električne mreže CIGRE Srbija i ove godine organizovao je Savetovanje, na kome je učešće uzela i kompanija Siemens d.o.o. Beograd. 32. Savetovanje za velike električne mreže – CIGRE, održano je na Zlatiboru, od 17. do 21. maja 2015. godine.\n18.05.2015. | Kompanija Siemens d.o.o. Beograd i ove godine organizuje tradicionalno novinarsko takmičenje – Siemens Press Award. Uspešno realizovana četiri ciklusa Siemens Press Award od 2009. godine dala su ovom takmičenju tradiciju i pozicionirala ga među najznačajnije konkurse za predstavnike novinarske struke u našoj zemlji. Dodatno priznanje za Siemens Press Award je i činjenica da je značaj ovog takmičenja prepoznat i u regionu, pa će se ove godine Siemens Press Award pored Srbije, paralelno održati i u Sloveniji, Hrvatskoj, Bosni i Hercegovini i Crnoj Gori.\nSiemens o strateškim projektima iz oblasti energetike i infrastrukture na prvom multikongresu u Srbiji – „Serbian Visions“\n17.05.2015. | Kompanija Siemens d.o.o. Beograd učestvovala je na konferenciji “Strateški projekti u oblasti energetike i infrastrukture finansirani od strane evropskih finansijskih institucija“, u okviru prvog multikongresa u Srbiji – „Serbian Visions“.\n24.04.2015. | Siemensova divizija Energy Managment za svoje kupce i poslovne partnere sa kojima uspešno sarađuje, organizovala je prezentacije kako bi predstavila najnovije tehnologije iz svog portfolija zaštite i upravljanja.\n23.04.2015. | Kompanija Siemens d.o.o. Beograd učestvovala je na Kapital Samitu 2015, koji je održan u Beogradu, a okupio je lidere iz 13 gradova centralne i jugoistočne Evrope. Srpska prestonica bila je domaćin Samita koji je organizovan u saradnji Grada Beograda i Nacionalne alijanse za lokalni ekonomski razvoj (NALED), a kompanija Siemens kao jedan od svetskih lidera u održivim i pametnim rešenjima za gradove, pružila je značajnu podršku ovom Samitu.\n22.04.2015. | Siemensovu fabriku za proizvodnju vetrogeneratora u Subotici, koja uspešno posluje dvanaest godina, posetili su Aleksandar Vučić, predsednik Vlade Republike Srbije, kao i ambasadori Austrije i Nemačke, Njegova Ekselencija dr Johannes Eigner i Njegova Ekselencija Hajnc Vilhelm. Delegacija predvođena premijerom obišla je pogone fabrike u kojoj se prave vetrogeneratori za čitav svet i zahvaljujući kojoj Srbija ima svoje mesto na tehnološkoj mapi sveta.\nNajuspešniji studenti Elektrotehničkog fakulteta posetili četiri Siemens fabrike\n31.03.2015. | Najuspešniji studenti Elektrotehničkog fakulteta u Beogradu tokom četvorodnevnog nagradnog studijskog putovanja obišli su fabrike kompanije Siemens u zemljama u okruženju. Nagrađeni studenti bili su u prilici da se upoznaju sa najsavremenijim proizvodnim procesima u Siemens-ovim fabrikama u Zagrebu, Weiz-u, Budimpešti i Subotici.\nSimens se priključio akciji "Sat za našu planetu"\n28.03.2015. | Kompanija Siemens d.o.o. Beograd, tradicionalno se i ove godine priključila akciji "Sat za našu planetu", i u subotu, 28. marta u 20.30 sati na sat vremena ugasila neonske reklame i spoljnje osvetljenje na svojoj zgradi na Novom Beogradu, čime je pokazala da aktivno učestvuje u očuvanju i zaštiti životne sredine i da je društveno odgovorna kompanija.\n26.03.2015. | Kompanija Siemens d.o.o. Beograd učestvovala je na 4. Regionalnoj Biznis Plus konferenciji u organizaciji Biznis Plusa i medijskih partnera ove kuće. Konferencija je bila odlična prilika za okupljanje direktora i članova uprava kompanija iz BiH, Crne Gore, Hrvatske, Makedonije, Slovenije i Srbije ...\nDelegacija Grada Beograda posetila sedište Siemens-a u Beču\n25.03.2015. | Siemens City, Siemens-ovu centralu u Beču, posetila je delegacija Grada Beograda koju su predvodili Goran Vesić, gradski menadžer i Milutin Folić, glavni urbanista Grada Beograda. Oni su u glavnom gradu Austrije boravili povodom biznis foruma "Srbija u Beču 2015", koji je održan u Privrednoj komori Austrije. Nakon učešća na forumu, delegacija iz Beograda posetila je i sedište kompanije Siemens u Austriji. Tokom posete razgovaralo se o postojećoj i potencijalnoj saradnji u Srbiji, i posebno Beogradu, kao i uspešno realizovanim projektima kompanije Siemens u Beču.\nSiemens obezbedio 157 vetroturbina za tri projekta u Južnoj Africi\n23.02.2015. | Siemens je obezbedio još jedan veliki ugovor za vetroelektrane u Južnoj Africi sa narudžbinom od 157 vetrogeneratora za tri projekta u južnoafričkoj provinciji Northern Cape. Mašine kapaciteta 2.3 megavata (MW) iz Siemens G2 platforme biće instalirane u vetroelektranama Khobab, Loeriesfontein 2 i Noupoort. Kupac, konzorcijum na čelu sa kompanijom Mainstream Obnovljiva Energija, sredinom prošle godine pustio je u rad Džefri Bej vetropark– takođe u saradnji sa sa Siemensovom divizijom Wind Power.\nSiemens d.o.o. Beograd je dao značajan doprinos izgradnji trafostanice 400/110 kV Vranje 4\n04.02.2015. | U Vranju je danas svečano puštena u rad nova trafostanica 400/110 kV Vranje 4, u prisustvu direktora Elektromreže Srbije Nikole Petrovića, ministra rudarstva i energetike Aleksandra Antića, šefa delegacije EU u Srbiji Majkla Devenporta, i rukovodstva opštine Vranje. Trafostanica u selu Donje Trebešinje kod Vranja u koju je uloženo 20, 5 miliona evra, obezbediće dugoročno i sigurno snabdevanje potrošaca jugoistočne Srbije električnom energijom. Kompanija Siemens d.o.o Beograd je imala važnu ulogu u realizaciji ovog projekta koji ima izuzetan značaj za čitav energetski sektor Srbije.\n03.02.2015. | Volvo Bus i Siemens potpisali su sporazum o snabdevanju kompletnih sistema električnih autobusa za gradove. Prema sporazumu, Volvo autobusi će kupcima isporučivati električne hibridne autobuse i električne autobuse, a Siemens će snabdevati i instalirati stanice visokog kapaciteta punjenja (punjenje kapaciteta do 300 kW) za električna vozila.\nSiemens na drugom mestu među najboljim izvođačima radova u oblasti infrastrukture\n21.01.2015. | Kompanija Siemens d.o.o. Beograd zauzela je drugo mesto među preduzećima u oblasti saobraćajne i druge infrastrukture prema rang listi koju je sastavilo Ministarstvo građevinarstva, saobraćaja i infrastrukture Vlade Republike Srbije.


Pepeo u Gacku više nije vest\nOčigledno je da u RiTE Gacko nemaju rešenje za tone pepela koje emituju u vazduh. Situacija je takva da ili će da radi ovako, ili nikako. Jedino još vetar pomaže da Gačani doslovno ne jedu pepeo ili, kako su stručnjaci iz preduzeća obrazložili, pesak, pošto se radi o silikatnim primesama u uglju čiji je udeo i do 30%.\nTako smo došli do tačke u kojoj, da bi TE radila, u vazduh mora da se ispušta na hiljade tona pepela.\nMenadžment preduzeća obrazlaže da zagađenje i nije strašno jer se bez njega danas i ne može živeti.\n“Možda samo na nekom ostrvu”, rekao je za skupštinskom govornicom Saša Nikolić, rukovodilac RJ Termoelektrana i odbornik SNSD-a.\n“Vetar nosi pepeo i on ne ostaje u Gacku”, poentirao je načelnik opštine Ognjen Milinković tvrdeći da u samom Gacku i nema nekog zagađenja.\nPrazno polje u budžetu za zaštitu životne sredine\nOno što stanovnici mogu da vide je stub pepela koji se nedeljama diže iz dimnjaka termoelektrane. A onda ga vetar uzima pod svoje i nosi na jug ili sever. Po gradu padne samo kad se vetar umori, kao pre dva dana, kada su ga spirali sa auta. Tada postanu svesni koliko ga zaista odlazi u vazduh.\nTrenutna situacija je obesmisilila svaku priču o ekologiji i očuvanju sredine. Možda je baš zbog toga u Budžetu opštine za tu stavku ostavljeno prazno polje.\nIspostavilo se da je jedini spas za stanovništvo baš vetar. Poruka stručnjaka sa RiTE je: Budite srećni što radi, makar i pepeo gutali.\nA kako stoje stvari, pepela faliti neće. Ni Gacku, ali ni Hercegovini.\nNEWER POSTSIPA od stranaka na vlasti traži određena dokumenta\nOLDER POSTBogat sadržaj „Zimske čarolije na ušću“


Magazin Novosti/ Still · · Komentara: 0\nZbog svojih blagotvornih dejstava koristi se i u industriji lepote.\nZnali smo da su banane dobre za zdravlje i liniju. Međutim, ova slatka tropska voćka može učiniti čuda i za vašu lepotu. Da li ste znali da vam kora banane može pomoći u uklonjanju bubuljica, podočnjaka, pa čak i bora? Ni mi, sve dok nismo otkrili ova tri čudotvorna bjuti trika koje morate isprobati.\nPročitajte još: Istok ili Zapad: Koji ste vi tip? Ovako se šminkaju žene u različitim delovima sveta (VIDEO)\nProtiv mitisera i bubuljica\nUkoliko ne možete da se rešite mitisera, pokušajte da svakodnevno pet minuta masirate lice i/ili telo unutrašnjom stranom kore banane. Budete li se toga redovnoo pridržavali, već nakon mesec dana trebali biste videti rezultate.\nZa natečene oči i tamne kolutove\nAko bezuspešno tragate za delotvornim sredstvom protiv podočnjaka, tamnih krugova i natečenih očiju, pokušajte ovo. Kašičicom izgrebite unutrašnji deo kore i pomešajte nakupljena vlakna s gelom Aloe vere. Dobijenu pastu nanesite na područje oko očiju i opustite se 15 minuta. Zatim isperite lice hladnom vodom i gledajte kako podočnjaci i tamni kolutovi nestaju.\nPročitajte još: Oni su POPULARNI, ali NIKAKO ih ne smete isprobati\nOd kore banane možete napraviti i negujuću masku protiv bora. Žumance jednog jajeta smiksajte s vlaknima s unutrašnje strane kore banane koja ste skupili kašičicom. Dobijenu masku nanesite na čisto lice i ostavite da stoji 10 minuta. A možete i jednostavno trljati unutrašnju stranu kore banane o lice pre odlaska u krevet, pa se ujutro umiti mlakom vodom.\nbanana za negu lica\nmaske od banane


Slogina Crno-bela noć - Radio Borovo 100,7 FM\nSlogina Crno-bela noć\nU Borovu je u petak, 14. oktobra održana tradicionalna klupska zabava, Slogina Crno-bela noć, kojoj je prisustvovalo 200-ak članova i simpatizera borovskog fudbalskog kluba. Održano je i ovogodišnje drugo takmičenje u pripremanju čobanca. Prvo mesto u konkurenciji 17 takmičara osvojio je Siniša Nedeljković iz vukovarske Menjačnice “Plus”. Ovaj Vukovarac je na dosadašnjim kulinarskim takmičenjima osvojio 30-ak nagrada.\n“Dosad sam osvojio 38 nagrada, od čega 21. zlatnu, uglavnom na takmičenjima u kuvanju fiša. Ovo je četvrta nagrada koju sam osvojio u pripremanju čobanca. U kuvanju fiša sam bolji majstor!” kaže ovaj kulinar koji ističe da se kod pripreme uvek trudi da doda nešto novo i poboljša ukus jela.\n“Drugo mesto pripalo je Slavujku Jerkoviću iz Trpinje, a treće ekipi Poljoprivredne zadruge “Brestove međe” iz Borova, za koju je kuvao Dragiša Sundić iz Borova, uz pomoć trenera Sloginog prvog tima Nenada Crnobrnje. Pored pehara i diplome, prvoplasirani i drugoplasirani takmičar na poklon su dobili kotlić, a trećeplasirani takmičar gumene čizme. O najuspešnijim takmičarima odlučila je tročlana komisija čiji su članovi bili Milan Čupić i Branislav Vukotić , a predsednik Slobodan Đurica, profesionalni kuvar i bivši igrač i trener Sloge.\n“Kvalitet čobanaca ove godine je fantastičan. Svih 17 kotlića je, što se tiče kvaliteta, bilo ujednačeno, iako smo morali da se odlučimo za tri najbolja. Smatram da nismo pogrešili, jer sve su to oprobani kulinari koji su i ranije osvajali nagrade na takmičenjima” rekao je u izjavi za Radio Borovo Slobodan Đurica.\nOrganizaciju manifestacije pomoglo je i preko 30 sponzora, saznajemo od predsednika Kluba Miloša Erića.\n“Na primeru rada Slogine uprave i svih članova i simpatizera, koji finansijski i na druge načine pomažu Klub, želimo podstaći naše mlade na veći angažman. Takođe, želja nam je da obezbedimo sve ono što je u radu Kluba nedostajalo proteklih godina”, dodaje Erić.\nČlan Slogine uprave i predsednik Opštinskog veća opštine Borovo Srđan Jeremić podseća da je ovo jedna od najznačajnih manifestacija koju organizuju tokom godine, uz tradicionalni letnji malofubalski turnir.\n“Ovo je prilika da se susretnu na jednom mestu svi članovi i simpatizeri Kluba, sponzori i svi koji vole ovaj klub, prilika da se razmene informacije i iskustva, s ciljem unapređenja rada kluba, ali i prilika za jedno lepo druženje i provod. Mi smo od prošle godine ovu manifestaciju podigli na viši nivo i obogatili još jednim sadržajem, takmičenjem u kuvanju čobanca, a želja nam je da to postane tradicija Slogine Crno-bele noći. Na ovaj način želimo da se odužimo svima koji tokom godine pomažu i unapređuju rad Kluba” rekao je Jeremić.\nOn podseća da borovski fudbalski klub, koji se takmiči u Drugoj županijskoj fudbalskoj ligi Vukovarsko-sremske županije, ove godine obeležava svoj jubilej. Naime, malo je klubova s našeg područja koji se mogu pohvaliti tradicijom dugom 90 godina, ali i radom koji je organizovan u četiri selekcije, od pionira preko juniora i seniora do veterana.\nPrevious Previous post: Info plus 14.10.2016.\nNext Next post: Spozor emisije zlatare “RIM”i “PAUK” u Vukovaru


Za lepo i sveže lice bez podočnjaka - Uspešna žena\nVerovatno ste već čuli da je korisno istrljati lice ledom. Kada ledenakocka klizi po licu, krvni sudovi se sužavaju, kapilari se pune krvlju, a koža počinje da diše. Međutim, to bi moglo da bude previše agresivno za nežnu kožu lica.\nMetoda, koju predlažemo ima nežniju i korisniju zamenu, za koju vam je potreban samo običan krastavac.\nPovrće treba oguliti i iseći na komade, a zatim ga staviti u blender, dodati kašiku vode i dobro ispasirati. Dobijenu kašu izlijte u kalup za led i stavite u zamrzivač na 4-5 sati.\nNakon toga samo uzmite zamrznutu kockicu (po potrebi) i izmasirajte lice, posebno predeo ispod očiju, da biste se oslobodili tamnih krugova i oteklih podočnjaka.\nDeluje izuzetno nežno na kožu lica, bez iritacije, pogodno je za sve tipove kože i ne poseduje nikakve kontraindikacije.\nČitajte još: Kocka leda za lice po receptu Merilin Monro


May i Juncker dogovorili pravno obavezujući instrument za 'backstop'\nOsvježeno 11. mart/ožujak, 2019.\nBritanska premijerka Theresa May i predsjednik Evropske komisije Jean-Claude Juncker dogovorili su u Strazburu pravno obavezujuće promjene za zaštitnu mjeru 'backstop" na irskoj granici.\nKako su objasnili na pres-konferenciji, u pravno obavezujućem dokumentu koji će ići uz sporazum, biće naznačeno da je zaštitna mjera "backstop", kojom će se izbjeći tvrda granica između Republike Irske članice Evropske unije i Sjeverne Irske, koja je članica Ujedinjenog Kraljevstva, i ukoliko bi bila upotrijebljena kao sredstvo, neće biti trajnog karaktera već samo privremenog, do konačnog dogovora o trgovinskom modalitetu između dvije strane.\nJean-Claude Junker je poručio da su napravili ustupak, da bi premijerka May osigurala da sporazum dobije podršku u utorak na glasanju u britanskom parlamentu i u nadi da će izlazak Britanije iz EU proći u najboljem mogućem redu, ali da je ovo maksimum na koji su pristali i da treće prilike biti neće.\nPravno obavezujući sporazum je dodatak već utvrđenom sporazumu između May i EU krajem novembra prošle godine.\n"On ide sa sporazumom o povlačenju bez otvaranja utvrđenog sporazuma", rekao je Juncker.\nMay je ustvrdila da se "UK može unilateralno povući iz backstopa".\nU prvoj reakciji lider opozicionih laburista Jeremy Corbyn je rekao da je jasno da May nije uspjela i da sporazum treba odbaciti na glasanju u utorak.\nJuncker je i na Twitteru potvrdio da je sa May dogovorena garancija za backstop.\n"Naš sporazum osigurava suštinsko razjašnjenje i zakonske garancije za backstop u Sporazumu o povlačenju. Izbor je jasan: to je ovaj sporazum, ili se Brexit neće uopšte dogoditi. Hajde da UK povlačenje okončamo kako treba. Dugujemo to istoriji", napisao je Juncker na Twitteru.\nBritanski parlament glasaće u utorak o sporazumu o Brexitu koji je May dogovorila sa Briselom u novembru uz ovaj večerašnji dodatak.\nBritanski parlamentarci su prethodno velikom većinom odbacili sporazum premijerke o Brexitu i tražili od nje da ispregovara dodatne garancije za zaštitnu mjeru "backstop".\nBritanija treba da izađe iz EU 29. marta.


(FOTO) KOREJSKA GLUMICA ŠOKIRALA JAVNOST: Da li je ovo najrigoroznija dijeta ikada?! - Informer\nb92.net/informer.rs | 21.04.2017. | 09:29\nTridesetogodišnja korejska glumica Li Ti-Im nedavno se našla na meti kritika...\nNaime, ona je otkrila da, kako bi održala svoju vitku liniju, dnevno jede samo tri kašike pirinča dnevno. Iako je njena linija već bila zavidna, tek tada je rešila da smrša. Li je ispričala da se za rigoroznu dijetu odlučila nakon snimanja sa još dve popularne glumice kada je ustanovila da nije u jednakoj formi kao i one.\n- Kada sam videla fotografije sa snimanja osećala sam se užasno. Stidela sam se svog tela, toliko sam se uzrujala da sam počela da plačem - ispričala je ova Korejka.\nA post shared by 이태임 (@taeim000) on Apr 1, 2017 at 11:42pm PDT\nOna je skrenula pažnju drugim ženama da se ne vode njenim primerom, svesna da njen načim mršavljenja nije nimalo zdrav. Dodaćemo, ni estetski poželjan.\nGlumica dijeta kilogrami Pirinač šok Koreja Li Ti-Im\nTOPI MASNOĆE: Dijetalni domaći sok od ananasa!\nTOPI KILOGRAME Sok od paradajza za mršavljenje\nNE GUBITE VREME NA DIJETE! Saveti za mršavljenje za žene koje mnogo rade


Suhoj rešio problem sa održavanjem, proizvodi više SSJ 100 | Avio Press\nSuhoj rešio problem sa održavanjem, proizvodi više SSJ 100\nIzvršni direktor ruskog United Aircraft Corporation-a Yury Slyusar je saopštio da je njegova firma konačno rešila problem sa održavanjem regionalnog aviona Suhoj Superjet 100. Po njegovim rečima, Suhoj SSJ 100 bi mogao da postane okosnica flote ruskih regionalnih avio-kompanija koje obavljaju veliki broj letova unutar Ruske Federacije nakon otklanjanja već pomenutih problema.\nNakon sastanka sa predsednikom Rusije Vladimirom Putinom, direktor UAC-a je rekao da će ove godine biti proizvedeno čak 30 Suhoja Superjet čime će se ukupan broj letelica popeti na 185. Naručioci ovog tipa aviona su uglavnom ruske avio-kompanije a najveći interes za SSJ 100 je iskazao Aeroflot koji je pre nekoliko godina poručio 150 regionalnih letelica. UAC nije imao velikog uspeha na međunarodnom tržištu zbog čega svoje promotivne aktivnosti trenutno usmerava ka mnogobrojnim ruskim prevoznicima. Kako bi privukao domaće avio-kompanije, proizvođač će uskoro ponuditi i motore ruske proizvodnje.\nEvropa Suhoj Superjet 100 vesti iz avijacije\nAerodrom Konstantin Veliki završava dokumentaciju za novi terminal\nEvropa Rusija dozvoljava obilaženje beloruskog...


Stižu nova vozila za Čistoću - brže uklanjanje divljih deponija\nVozilo za kontrolu Zimske službe, prevenciju divljih deponija...\nVozni park JKP „Čistoća” bogatiji je za šest novih vozila najverovatnije marke „škoda”, budući da je to preduzeće zaključilo ugovore s Auto-centrom „Intersrem” iz Veternika, koji je zastupnik „Škode”, prenosi Dnevnik.\nVozilo za kontrolu rada Zimske službe, prevenciju divljih deponija i izlazak po prijavi građana „Čistoću” će koštati gotovo 3,6 miliona dinara, s PDV-om, dok će za pet teretnih lakih dostavnih vozila biti izdvojeno bezmalo šest miliona dinara, s PDV-om.\nAuto-centar „Intersrem” bio je jedini ponuđač na tenderima, a u Planu javnih nabavki za 2019. godinu procenjeno je da će automobil za kontrolu koštati tri miliona dinara, bez PDV-a, dok je za pet manjih predviđeno 4,99 miliona. Kupovinu svih šest vozila „Čistoća” finansira iz sopstvenih prihoda.


DANKO STRAHINIĆ: „Ostaci mača“ – hrišćani u savremenoj Turskoj - Čudo\nNaslovna Istorija DANKO STRAHINIĆ: „Ostaci mača“ – hrišćani u savremenoj Turskoj\nDANKO STRAHINIĆ: „Ostaci mača“ – hrišćani u savremenoj Turskoj\nRaspoloženje prema hrišćanima u Turskoj, koji čine manje od 0,5% stanovništva, poslednjih nekoliko godina je sve negativnije. Godinama unazad u Turskoj su vođene antibožićne i antinovogodišnje kampanje tokom kojih su lepljeni plakati po ulicama, deljeni leci, kao i putem društvenih mreža. Važno je primetiti da su u ove kampanje bile uključene i različite javne institucije čime je dodatno pojačana postojeća atmosfera netrpeljivosti. Takođe, uočen je značajan porast uvredljivih komentara po društvenim mrežama i novinskim sajtovima na račun hrišćana i hrišćanstva. Kao ilustrativan primer navodi se jedna fotografija na kojoj je prikazano kako bradati musliman udara Deda Mraza. Predmet kritike bili su i bilbordi u gradu Konji u centralnoj Turskoj, kojima se stihovima iz Kurana pozivaju muslimani da ne budu prijatelji sa Jevrejima i hrišćanima. Bilborde je postavio lokalni ogranak Anadolske omladinske asocijacije (AGD).\nPo novinaru Sejfi Genču, problem je u opštoj atmosferi u društvu koja ne ide u prilog manjinama, već u njemu vlada duh mržnje koji se raspiruje počev od školskog programa, u kome se hrišćanska „misionarska aktivnost“ svrstava u „nacionalnu pretnju“, preko medijskih napisa i reportaža, ali i propovedi u džamijama. Prema studiji koju je uradila Fondacija Hrant Dink, Jevreji i Jermeni su najčešće meta medijskog govora mržnje, a za njima slede Asirci (Sirijaci), Grci i hrišćani uopšte. Meta napada su i Kurdi, Alevi (neortodoksni muslimani, po učenju bliski šiitima), protestanti (kojima se iz verskih razloga zabranjuje ulaz u Tursku), rimokatolici i malobrojni Jazidi. Primetan je porast napada na hrišćanska groblja tokom kojih su uništavani spomenici, lomljeni krstovi, pa čak i prekidane sahrane. Uz to, zabeleženi su i slučajevi da zbog svoje veroispovesti hrišćani gube posao, zatim kidnapovanja, hapšenja zbog spora oko imovinskih prava, kao i slučajevi uzurpacije kuća onih hrišćana koji žive u inostranstvu.\nMeta napada u maju ove godine bile su tri jermenske crkve u Istanbulu. Tako je 9. maja jedan čovek pokušao da zapali vrata crkve u distriktu Bakirkoj jer su, po njemu, Jermeni odgovorni za virus korone. Druga meta napada bila je 23. maja crkva Surp Krikor Lusarovič na čijoj kapiji je polomljen krst. Ove napade osudio je Garo Pajlan, poslanik jermenskog porekla iz opozicione, prokurdske, Narodne demokratske partije (HDP), optuživši vladajuće krugove za stvaranje atmosfere mržnje. Oglasile su se i Turske vlasti uveravajući da će učiniti „sve što je moguće“ da obezbede međuversku harmoniju i poštovanje manjina, dok je Erdoganov šef komunikacija dr Fahretin Altin potvrdio posvećenost da se očuva „mir i harmonija između Turaka i pripadnika drugih vera“.\nUoči proslave godišnjice osvajanja Carigrada (27-28. maj) pomenuta Fondacija Hrant Dink dobila je pretnje smrću putem elektronske pošte. Poruka je sadržala i rečenicu: „Možda ćemo se pojaviti jedne noći kada to najmanje očekujete“. Ova rečenica je čest slogan ultranacionalističkih grupa u Turskoj i mogla se čuti i pre nego što je 2007. godine ubijen tursko-jermenski novinar Hrant Dink u čiji spomen je fondacija osnovana. Zanimljivo je da je istu ovu rečenicu izgovorio i predsednik Turske Redžep Tajip Erdogan pre vojne intervencije Turske u Siriji. Ipak treba reći da su počinioci pomenutih dela vrlo brzo uhvaćeni od strane policije, mada postoji bojazan da, poput počinilaca ranijih sličnih krivičnih dela, oni neće biti adekvatno kažnjeni.\nTakođe, tokom maja 2020. godine turski magazin Gerček Hajat (Gerçek Hayat) objavio je specijal na 176 strana u kome se na osnovu jednog falsifikovanog pisma, verske vođe Jevreja (glavni rabin Turske), Jermena (bivši patrijarh Šenork I Kalustian), Vaseljenski patrijarh Vartolomej i drugi optužuju za veze sa Fetulahom Gjulenom, koga turske vlasti terete za neuspeli državni udar 2016. godine i terorističke aktivnosti. Predstavnici ovih verskih zajednica zatražili su od države da kazne magazin, ali kako je list vlasništvo medijske grupe bliske vlastima (porodica ministra finansija Barata Albajraka i Erdoganovog zeta) ne očekuje se da će to imati pravne posledice. Pojedini posmatrači smatraju da su zapravo mnogi napadi na verske i kulturne objekte, koji su oštećeni ili uništeni, posledica nečinjenja države, ali i vandalskih dela ohrabrenih retorikom predstavnika opozicije i vlasti. Prema poslaniku iz opozicione Narodne demokratske partije (HDP) Tumi Čeliku, asirskom hrišćaninu, nije slučajnost da nemili događaji slede nakon takvih polarizujućih izjava visokih zvaničnika.\nKoliko je važna kultura govora predstavnika vlasti vidi se najbolje iz obraćanja turskog predsednika tokom savetovanja oko pandemije koronavirusa 4. maja. On je tom prilikom izgovorio: „Ne dozvoljavamo da teroristički ostaci mača budu u našoj zemlji… da pokušaju da sprovedu [terorističke] aktivnosti. Njihov broj se dosta smanjio, ali oni i dalje postoje“. Ta vrlo osetljiva sintagma, „ostaci mača“ (kılıç artığı), u ovom govoru odnosila se na pripadnike Radničke partije Kurdistana (PKK) koju Turska, SAD i EU smatraju terorističkom. Ipak, sintagma se često koristi kao uvreda u Turskoj i zapravo se odnosi na hrišćane Jermene, Grke i Asirce, koji su preživeli genocid u Osmanskom carstvu i Turskoj. Treba pomenuti da se ova sintagma tiče i pripadnika Alevi zajednice kojih u Turskoj po nekim procenama ima i do 20%. Odnedavno je ovaj izraz poprimio i zlobnije značenje, pa se kao i reč „Jermenin“, „jermensko kopile“ ili „jermensko seme“, koristi tokom svađa kao psovka ili uvreda, ne samo u parlamentu, kako bi se uvredili protivnici i ukazalo na to da imaju jermenske korene. U pojedinim krugovima se otvoreno pominje kako i sam Erdogan ima delimično hrišćansko poreklo.\nOva Erdoganova izjava izazvala je reakcije dela javnosti. Garo Pajlan osudio je Erdoganovu izjavu mržnje i napisao da „svaki put kada čujemo tu frazu, naše rane krvare“. Kolumnista jermensko-turskog nedeljnika „Agos“, Ohanes Kiličdagi napisao je da je „to uvreda za one koji su preživeli i za njihovu decu i unuke“ i da „to odražava mržnju koja je institucionaizovana generacijama“. On se još zapitao kakvi su politička kultura i jezik u zemlji koju koriste najviše vlasti koje tvrde da „nije bilo masakra u našoj istoriji“ i dodao „pa ako ih nije bilo, odakle potiče ta fraza, na koga se odnosi?“. Paradoksalno, kako je to primetila turska novinaraka Uzaj Bulut, ova fraza ne predstavlja poricanje masakara ili genocida, već naprotiv kao da „ističe ponos počinilaca“. Problem je utoliko veći jer sam šef države koristi takvu retoriku, koja je ne samo uvreda za žrtve, već i one preživele. Ovo dodatno uliva nepoverenje i zabrinutost za bezbednost kod hrišćana u Turskoj, jer kako je to primetio jedan kolumnista, „mač u svakom trenutku može da se vrati i završi posao“. Atmosfera oko ove izjave je dodatno zakomplikovana, jer je Erdogan u svom obraćanju od 11. maja izjavio da se neće predati malignim snagama iz FETÖ (inkriminišuća skraćenica za organizaciju Fetulaha Gjulena), PKK, spoljnih neprijatelja, uključujući „zle sile jermenskog i Rum (grčkog i grčko-kiparskog) lobija preko neprijateljskih centara iz Zaliva“.\nSimbolika mača se javlja još u jednom vrlo slikovitom primeru. Naime, prilikom proslave godišnjice osvajanja Carigrada 29. maja 2020. godine, pod nazivom „Praznik osvajanja“, Erdogan je u svom govoru rekao: „Želim da moj Gospodar ovom narodu podari mnogo osvajanja, mnogo pobeda…“. Potom je kolumnista Hurijeta, Fuat Bol, 1. juna napisao kako je „Mehmed Osvajač pretvorio Svetu Sofiju u džamiju kako to nalaže pravo mača“. Ova rečenica dobro dočarava želju islamista da Sveta Sofija bude džamija radi „duha osvajanja“. Sa druge strane, pomenuta Erdoganova izjava je naravno otvorila i pitanje čije zemlje će biti meta osvajanja s obzirom na intervenciju u Siriji, Libiji i pogoršanje odnosa sa Grčkom. A „duh osvajanja“, kako je primetio jedan novinar, takođe truje obične umove, i polako osvaja poštovanje ljudi koji su ostali sekularni i čini se oslikava i mogući mentalitetski obrazac u kom se posmatraju malobrojni preostali hrišćani u Turskoj.\nUtoliko više je predmet kritika bila izjava, u decembru 2019. godine izabranog, novog Jermenskog patrijarha Bolisa (Konstantinopolja) Sahaka II Mašaliana, da su „sve manjine u Turskoj saglasne sa činjenicom da mi doživljavamo najugodniju eru za vreme administracije Partije pravde i razvoja (AKP)“. Naime, jermenska zajednica je godinama unazad bila sprečena da, usled bolesti prethodnog izabere novog duhovnog vođu, što je posledica stalnog mešanja države u taj proces (v. Pravoslavlje br. 1250). To mešanje je dovelo do toga da od mogućih trinaest kandidata za samo tri Turska da saglasnost da učestvuju u izboru. Ovo je sve dovelo do novih podela unutar nekoliko desetina hiljada brojne jermenske zajednice u Turskoj. Stav jermenskog patrijarha kritikovali su predstavnici jermenske dijaspore i iz razloga što Turska poriče genocid i bilo kakve organizovane masakre nad Jermenima i drugim hrišćanima. Treba dodati da je nedavno Visoki savetodavni odbor turskog predsedništva nekoliko sati razgovarao kako da se odgovori na „neutemeljene i antiturske optužbe“ po pitanju genocida nad Jermenima.\nIpak treba reći da je bilo pomaka po nekim pitanjima. Tako je otpočeta gradnja crkve za potrebe Sirijske (pravoslavne) crkve u Istanbulu (što je prva nova crkva od 1923. godine), dok Vlada nastavlja da pruža podršku verskim manjinama iz oblasti bezbednosti, kao i da plaća obnovu i restauraciju pojedinih registrovanih objekata.\nPolovinom juna zvanična Turska je odbacila godišnji najnoviji izveštaj SAD o stanju verskih sloboda kao tendeciozan i rekla da se zasniva na neproverenim tvrdnjama. Prema ovom izveštaju Turska je stavljena u posebnu grupu za posmatranje, što je ujedno čini i jedinom državom članicom NATO na takvoj listi. Kao problemi i dalje se navode mešanje države u unutrašnje poslove verskih zajednica, porast incidenata i društvenog nasilja, neotvaranje seminara na ostrvu Halki, ključnog za obrazovanje pravoslavnih sveštenika u Turskoj, bez koga sve malobrojnija i sve starija zajednica ne može da funkcioniše, pretvaranje nekadašnjih crkava iz muzeja u džamije, pitanje statusa Svete Sofije, ali i posledice turske intervencije u Siriji.\nErdoganov nedavni poziv da se zaštite manjine, s obzirom na česte reference o neprijateljima države i sličnoj retorici, a posebno kada se sve češće političari u Turskoj pozivaju na „osvajačko pravo“, ne uliva nadu da će se društveni odnos prema malobrojnim hrišćanima i drugima promeniti. Ostaje da se vidi da li je to samo retorika zbog mogućih prevremenih izbora koji se sve češće pominju.\nObjavljeno u listu „Pravoslavlje – novine Srpske patrijaršije“ broj 1279.


Srpska pevačica drugi put saslušana u policiji zbog ubistva koje je počinjeno njenim pištoljem! | Telegraf - Najnovije vesti\n19. april 2019 | 10:11 » 12:10\nSrpska pevačica drugi put saslušana u policiji zbog ubistva koje je počinjeno njenim pištoljem!\nPevačica je potvrdila da je bila na saslušanju\nLjupka Stević drugi put saslušana je u policiji, zbog ubistva koje se dogodilo u naselju u kojem živi.\nZločin je izvršen pištoljem koji je u pevačicinom vlasništvu, ali ona tvrdi da joj je isti ukraden pre nekoliko godina.\n- Nesreća se dogodila pre dve godine i ispostavilo se da je ta osoba usmrćena pištoljem koji se vodio na Ljupku. Kako policija nije imala sve dokaze, slučaj je vraćen na početak i ona je ponovo saslušana. Njoj se to uopšte nije dopalo, ali je otišla u stanicu. Tamo je nastao haos od prvog trenutka - kaže sagovornik i dodaje da se pevačica neprimereno ponašala u stanici.\nKako priča izvor, Ljupka je bila vidno nervozna, drala se govoreći da ne želi da ide na poligrafsko testiranje. Međutim, kada je shvatila da nije u pravu, zamolila je da se saslušanje odloži.\nLjupka je ove navode potvrdila.\n- Tačno je to da sam bila neprijatna, ali kako bi vama bilo da vas saslušavaju za teško krivično delo. Uvek sam tu za organe reda, koje izuzetno poštujem. Ljudi samo rade svoj posao i to najbolje što mogu u cilju svih nas, ali, eto, desilo se da sam tog dana bila jako nervozna, i izvinjavam se zbog toga - počela je.\n- Nemam nikakve veze sa ubistvom. To odgovorno tvrdim, a pištolj mi je ukraden još pre tri godine. Ja sam već tim povodom saslušana i pristala sam na poligraf, koji je pokazao da govorim istinu. Sada nisam želela to da uradim jer sam i tada doživela stres, nije nimalo prijatno odgovarati na takva pitanja - rekla je Stevićeva za Kurir.\nVIDEO: Prvi pištolj od zlata: Statusni simbol ili ludost?\nAna tablete za mršavljenje nabavlja za 50, a hoće da prodaje za 150 evra?\nMadona isprovocirala fanove novom slikom, tvrde da je preterala i da je sramno (FOTO)\nHollywood | 4 shares\nMomci, čuvajte se! Dara Bubamara ide na more sama (VIDEO)\nVesti | 1 shares\nSnimak čiste ljubavi i sreće! Želimo vam ovakav dan\nHoze Kanjas doputovao u Beograd na potpis sa Zvezdom\nAna i David se strasno dohvatili u garderobi, a onda je upao Toma\nNives Celzijus se skinula u kockasti kupaći, a muškarci će od njene guze zanemeti (FOTO)\nZlatno doba narodne muzike: Hitovi sa dušom iz 1975. godine (PLEJLISTA)\nMuzička apoteka | 1 shares\nSloba Radanović od simpatije dobio tortu za rođendan, a evo šta je na to rekla Kija\nZadruga | 20 shares\nTagovi: Ljupka Stević, Pevačica, saslušana, saslušana zbog ubistva\nDanijel 19.04.2019 11:43\nZašto bi jedna mlada djevojka uopšte imala pištolj u svom vlasništvu?!\nPerke 19.04.2019 11:36\nNeka pozove Snup Dogi Doga da je posavetuje o ponasanju kod rijemu...\nPiks 19.04.2019 11:05\nDa li je prijavila krađu pištolja pre ubistva ili posle ubistva ? Zašto tako reaguje ako nije kriva ?\n"Dokaz da može na budalaštine!" Gastoz otkrio da je dobio stan od 100.000 evra, uz jedan uslov!\nRuža Rupić posle godinu dana pauze objavila vreli letnji hit "Zidovi ne govore" (VIDEO)\nKija Kockar otkrila šta muškarac treba da uradi da bi je zaveo (VIDEO)\nGrupa muškaraca ugledala Ninu Badrić na plaži, a onda su uradili nešto što ju je oduševilo! (VIDEO)\nSanja Papić na 35. rođendan objavila sliku ćerke i ubijenog muža, sa 9 reči koje kidaju srce (FOTO)\nKaja obukla bezobrazni bikini, a svi se pitaju da li joj je guza i dalje prirodna (FOTO)\nSaša Popović kupio jahtu od nekoliko stotina hiljada evra, a evo šta sve poseduje luksuzno plovilo\nBosanca prevarili rođaci, uzeli mu veliku sumu novca, a onda izbegavali da mu se jave\n"Sve sam zaslužio, kriv sam": Prve reči Mikija Đuričića nakon napada na Suzanu i Nadeždu\nDara blokirala Severinu i zarekla se: Sa njom nikad više ni reč!\nLepa Brena, Marija Šerifović, Dejan Petrović & Big bend i mnogi drugi na Vrnjačkom karnevalu\nSeka otkrila kako je Jakov reagovao kad je saznao da je trudna, a ubeđen je da je beba ovog pola!\nDva meseca kasnije ponavlja se ista drama na Instagramu sa Karleušom i Tošićem! (FOTO)\nRada dala 50.000 evra za stan, a nakon jednog poziva počela je neviđena agonija!\nDari ogromne grudi samo što nisu izletele iz minijaturnog bikinija (FOTO)\nMikijev otac: Moj sin je dobro, gura, a za Suzanu me baš briga!\nŽurka u Brestaču: Darku Laziću iscepali majicu, evo kako pevač slavi rođenje sina (FOTO) (VIDEO)\nAna Sević se oglasila nakon što se Darku Laziću rodio sin\nJeste belo, ali nije čedno: Nada Macura u epizodi "slojeviti dekolte" (VIDEO)\nSeka Aleksić nesvakidašnjim humanim gestom oduševila fanove (FOTO)\nKarleuša opet promenila imidž: Jelena pozirala bez šminke, pohvalila se novom frizurom (FOTO)\nLOVE&LIVE, Džejla Ramović: Zvezda Granda uživo peva dva hita - "Dođi" i "Zagrli me"! (VIDEO) (LIVE)\nPoslušajte novu pesmu "Upaljač“ pobednika X Factora Amela Ćurića (VIDEO)\nNikolina Kovač se skinula u kupaći, isturila ubitačan dekolte, a svi komentarišu njene grudi! (FOTO)\nZnate ga kao smotanog Marka iz "Mi nismo anđeli", a danas ga ni u ludilu ne biste prepoznali (FOTO)\nCakana se posle 25 godina braka udaje i u crkvi, a posebna želja joj se ipak neće ispuniti\nNovo zanimanje DJ Žeksa: Željko kao klavijaturista i basista na koncertu poznatog rok benda (VIDEO)\nZašto ova divljakuša nije u pritvoru kao Miki Đuričić? Jezive scene prebijanja u Parovima! (VIDEO)\nSrpski harmonikaš svira sa egipatskom zvezdom!\n"To nije lepo!" Halid pobesneo na Jelenu nakon što se pronašao u njenim rečima da je "obični ku*ton"\nKonačno stigli odgovori na 9 ključnih pitanja o festivalu ULAZ!\nSmrtni slučaj u domu Aleksandre Prijović, pevačica se oglasila potresnom porukom (FOTO)\n"Presrećan sam!" Darko van sebe od radosti zbog rođenja sina, a evo zašto ga još nije uživo video\nPobednica šoua "Nikad nije kasno" oduševila je region, a tek da čujete ko joj je muž! (VIDEO)\nKemiš izneo šokantne detalje iz braka sa Vesnom Zmijanac i tvrdnje da ga je varala sa Bosancem!\nOtac Nataše Bekvalac doživeo infarkt, ugrađena mu dva stenta\nPrve reči Darka Lazića nakon što mu se rodio sin Aleksej, oglasila se i novopečena mama (FOTO)\nStigao naslednik: Darko Lazić po drugi put postao otac\nProglašeni pobednici "Nikad nije kasno": Žikini veterani rasplakali naciju (FOTO)\nAna Mihajlovski usred poplave: Bosih nogu izašla iz kola, mokra do kože sve snimila (VIDEO)\nKija prozvala Slobu u Pinkovim zvezdama: Njemu je najveća rak rana što nikad nisam uzela prezime!\nDžejlu Ramović u rodnom Goraždu dočekalo 10.000 ljudi, sa njom stigla i Marija Šerifović (FOTO)


Teo Trunk "na sceni ima mesta za sve" | Intervju - Grotto - The Way Of Life.\nPočetna Vesti Intervjui Teo Trunk “na sceni ima mesta za sve” | Intervju\nTeo Trunk “na sceni ima mesta za sve” | Intervju\nBožidar Surla poznatiji kao Teo Trunk je naš mladi DJ i producent koji je postao zapažen radeći warmup na In The Mood žurci gde je gostovala Nicole Moudaber i Mario Canal. Takođe njegov set je bio zapažen i na žurci Berlinski Zid. Uglavnom je radio warmup-ove na veliki žurkama i to je svakako mnoge zaintrigiralo ko je ovaj momak. Sa nepunih 22. godine Teo Trunk je ime na koje bi trebalo da obratite pažnju u godinama koje dolaze. Grotto ga je čuo na Beat Talents žurci gde je takođe pokidao pa smo pitali Tea da uradimo kratak intervju sa njim.\nĆao Teo 🙂 Nadamo se da si dobro i da si uzbuđen zbog dešavanja na kojima ćeš biti u narednom periodu.\n1. Za početak reci nam nešto malo više o sebi i kako si odlučio da se baviš muzikom I DJing-om?\nPre svega, hvala Grotto ekipi na pozivu! Pored toga što se bavim muzikom, studiram istoriju umetnosti. Ne mogu da se setim tačno trenutka kada se javila fascinacija prema elektronskoj muzici, bilo je to jako rano, mislim da je to bio neki oblik trance-a, iz raznih video igrica i filmova koju su bili aktuelni tada. Prvi konkretan dodir sa elektronskom muzikom, a da sam zapravo znao šta slušam, bio je Daft Punk “Around The World”. Ne znam kako je taj CD zavrsio kod mene, ali ti bio trenutaka kada sam prvi put pomislio: “Ja želim da radim “ovo”!”. Tu je počelo prekopavanje i sakupljanje svega mogućeg, trance-a, techno-a, house-a… Mada je narednih deset godina ostalo samo na tome. Tek negde 2014. upoznao sam ljude koji se zapravo bave DJ-ingom i muzičkom produkcijom i odlučio da se informišem malo više o tome šta je to zapravo, a kasnije i da se posvetim tome. Bilo je tu i dosta sreće, imao sam priliku da se družim sa starijom ekipom u kojoj je uvek bilo nekoga od straijih DJ-eva, gradskih faca, od kojih sam ja upijao neke smernice u kom pravcu da “kopam”. To mi je dosta pomoglo, skratilo taj neki proces upoznavanja, ulasaka u ceo taj svet. Ubrzo posle toga su počeli i prvi gigovi, to je bio neki prelomni momenat kada sam bio siguran da želim da se skroz posvetim tome.\n2. Ove godine nastupaćeš u Rumuniji i takmičiš se na invite only DJ takmičenju Beat Talents – reci nam kako je došlo do toga?\nBeat Talents, kao i gig u Rumuniji, je došao nekako spontano. Beograd je jako mali, poznaješ nekoga, neko te čuje na nekoj žurci, afteru… Uložen trud i rad utiču da se neke kockice poklope i otvore neka vrata. Što se Halloween žurke, u Transilvaniji, tiče imao sam prilku da i ranije sarađujem sa organizatorima na par većih event-ova, što se pokazalo kao neverovatna prilika i iskustvo, dok sam prvi put na Beat Talents takmičenju imao priliku da sarađuem sa Beat ekipom, iako sam pre toga imao zadovoljstvo da delim pult sa nekima od Beat rezident DJ-eva, takođe neverovatna prilika i iskustvo za mlađe i manje afirisane DJ-eve.\n3. Kakvi su tvoji utisci o klupskoj sceni generalno iz perspective mlađeg izvođača?\nIz mog nekog iskustva na sceni ima mesta za sve, svako može da pronađe neko svoje mesto i radom da teži ka nekom sledećem. Ima dosta onog momenta “Ja sam bolji, ja bi trebalo da radim…” mislim da to “dobar sam” nije dovoljno, potrebno je više kolektivnog, kao i individualnog, zalaganja da bi nešto moglo da se očekuje zauzvrat od same scene. Bilo da su u pitanju organizatori, promoteri, izvođaci ili klaberi. Preveliki akcenat na biznis deo, a nedovoljan na muziku. Čini mi se da je merilo uspeha nekog dešavanja postala ta monetarna crta, koliko je karata prodato, koliki su honorari isplaćeni, dok u nekim momentima muzika ide u drugi plan.\n4. Imaš prepozantljiv stil kada nastupaš – po kom sistemu ti biraš i pakuješ pesme pred sam nastup?\nNemam konkretno neki recept, uglavnom selektujem trake u odnosu na mesto i kolege sa kojima delim pult. Trudim se da od svoje muzike proberem nešto što bi se najbolje uklopilo u odnosu na koncept i kolegu koji je pre/posle mene. Ne vidim sebe kao peak time DJ-a, intro i outro su nešto u čemu se više pronalazim.\n5. Kao neko ko je još svež na sceni – šta ti je cilj za 2017. i san koji bi voleo da ostvariš u karijeri?\nPlan za 2017. mi je malo profesionalniji pristup, veći akcenat na muzičku produkciju, konkretno aspekt dizajna zvuka, audio inženjering, da se doškolujem u tom smislu. Mislim da su mi to trenutno slabije strane. A neki san bi bio da mogu da se bavim time full time, posao i druge obavaze umeju da skreću pažnju, nekad je teško zadržati fokus u svemu tome.\n6. Imali smo prilike da čujemo neke tvoje demoe koji uopšte nisu loši. Šta planiraš dalje sa produkcijom?\nKonkretno planiram da istražujem, još uvek se pronalazim u zvuku. Naginjem više ka nekom mračnijem, eksperimentalnijem zvuku trenutno, ali cilj mi je da pokušam da objedinim sve aspekte žanrova u kojima sam trenutno i objedinim ih u neki svoj “sound”, pa gde me to odvede. I naravno, kao što sam pomenuo već, da proširim svoje znanje sa tehničke strane.\n7. Tvoja do sad najbolja žurka je…?\nNezahvalno je odabrati samo jednu, ali najveće iskustvo do sada bio je In The Mood Showcase, na kome sam imao priliku da delim pult sa Nicole Moudaber i Marino Canal-om. Takođe bih izdvoji i Berlinski Zid, žurka koja je takođe bila u Depo Magacinu, nedelju dana kasnije. To je možda vrhunac neke energije koju sam osetio za DJ pultom.\n8. Tvoj trenutni top5 pesama su…?\nLee Burridge & Lost Desert feat. Junior – Lingala\nPatrice Baumel – Reich: Drumming (Drumming) (Patrice Baumel Remix)\nDennis Ferrer – Maniac 3000\nDusky – Songs of Phase\n9. Za kraj reci nam šta možemo očekivati od tebe u narednom nekom period?\nU narednom periodu od mene možete da očekujete moj prvi EP, puno dobrih zurki u Beogradu i drugim gradovima, puno sjajnih gostiju u mom Teology podcast-u koji se emituje na Valternativa radiju svakog drugog cetvrtka.\nHvala Teo na vremenu i vidimo se na dancefloor-u uskoro!\nTeo Trunk-a možete čuti večeras na Beat Talents žurci ovde.\nTeo Trunk @ Facebook\nTeo Trunk @ SoundCloud\nPrethodni tekstSutra počinje treći Lovefest Energy\nSledeći tekstLove & Culture: Alex Niggemann & Maayan Nidam @SKCNS Fabrika


Hrabre žene Kruščice u društvu poznatih: Nagrada za hrabrost u zaštiti prirode – Bistro Bosno i Hercegovino!\n2. Avgusta 2019. 17. Septembra 2019. Senad\t0 Comments\nHrabre žene Kruščice osvojile su nagradu organizacije EuroNatur za 2019. godinu za svoju borbu protiv gradnje dvije male hidroelektrane u istoimenom selu u Bosni i Hercegovini.\nNjihova borba trajala je više od 500 dana i noći. Grupa žena iz sela Kruščica blokirala je lokalni most preko istoimene rijeke spriječivši građevinske mašine svojim tijelima. Za svoju hrabrost i protest za zaštitu prirode njima će nagrada EuroNatura biti uručena na svečanosti 10. oktobra.\nU uvjerenju da policija neće napadati žene upravo su se one angažovale na čuvanju mosta od augusta 2017. do decembra 2018. godine, navodi ova organizacija u saopćenju.\n“Ni policijsko nasilje niti pokušaji zastrašivanja od investitora nisu učinili ove hrabre žene da odustanu od odbrane svoje rijeke. Tek prije Božića 2018. godine žene su odlučile napustiti most. Nadležni sud je podržao njihove ciljeve da se spriječi izgradnja hidroelektrana, čime je sretno završen mirni 18-mjesečni protest žena Kruščice”, istaknuto je iz EuroNatura.\nPredsjednica ove organizacije Christel Schroeder navela je da su hrabre žene Kruščice odigrale impresivnu ulogu i da su primjer borbe protiv energetskih lobija na Balkanu.\nTako će se “hrabre žene Kruščice” naći rame uz rame s ličnostima kao što su Nelson Mandela, Jonathan Franzen, Mihail Gorbačov, princ od Walesa i drugi.\nOva njemačka organizacija godinama dodjeljuje nagradu za izvanredan doprinos zaštiti prirode i okoliša, obrazovanju o okolišu i održivom razvoju.\n← Poziv na otvoreno Prvenstvo SRS FBiH u lovu ribe udicom sa hranilicom – ‘Feeder’\nLeš teleta pronađen i izvučen iz rijeke Ljubine kod Sarajeva →\nIzrazi saučešća povodom smrti Dževada Džajića – Džaje\n20. Marta 2015. 5. Juna 2019. Senad\t0\n18. Februara 2010. 5. Juna 2019. Senad\t3


Estonija – Guske – SafariInternational\nHome / Sitna divljač / Patke i guske / Estonija – Guske\nEstonija – Guske2017-08-082019-03-08https://www.safariinternational.com/wp-content/uploads/2017/10/safari-logo.pngSafariInternationalhttps://www.safariinternational.com/wp-content/uploads/2017/11/geese_est_1.jpg200px200px\n4/3 dana lova, min 5 – 6 lovaca, po osobi\nuključujući neograničen odstrel gusaka €1.990\nLovna dozvola, korišćenje stampi i lorganizacija lova, smeštaj u hotelima od 3 – 4 zvezdice u blizini lovišta, usluge profesionalnog vodiča, korišćenje sve opreme potrebne za lov, neograničen broj gusaka.\nLetove do Talina, transport od/do aerodroma u Talinu € 70 po osobi, iznajmljivanje puške € 30 na dan, municija € 15 za kutiju od 25, večere u lokalnim restoranima, bakšiš, piće i lični troškovi. Suplement 3 – 4 lovca € 300 po osobi.


Srbija ubedljiva u Finskoj na debiju Kokoškova\nFebruar 20, 2020 20:21\nU prvom kolu kvalifikacija za prvenstvo Evrope, košarkaši Srbije pobedili su večeras u Helsinkiju selekciju Finske sa 80:58 (19:10, 18:14, 23:13, 20:21) i potvrdili ulogu velikog favorita u grupu u kojoj su još Gruzija i Švajcarska.\nBio je to uspešan debi selektora našeg tima Igora Kokoškova, koji je i bez najboljih igrača uspeo da ukomponuje tim od veterana i mladih košarkaša. Njegovi izabranici odigrali su odličnu utakmicu i od početka do kraja su bez većih problema kontrolisali sva dešavanja na terenu.\nKošarkaši Srbije su na najbolji način iskoristili prednost u visini, u čemu je prednjačio Miroslav Raduljica koji se bez pravog čuvara gotovo poigravao sa protivnicima. Reprezentacija Srbije je ostvarila ogromnu prednost u skoku i imala je čak 22 uhvaćene lopte više, a iz reketa smo postigli 32 koša, naspram 18 koliko su dali Finci.\nU napadu je selekcija Srbije imala 15 skokova, što nam je omogućilo da 14 poena postignemo iz drugog ili trećeg napada, dok su domaćini na taj način poentirali samo jednom.\nVečerašnju utakmicu će posebno pamtiti tinejdžeri Dalibor Ilić i Uroš Trifunović, koji su debitovali za nacionalni tim i postigli svoje prve poene u dresu reprezentacije.\nU drugom kolu reprezentacija Srbije će u nedelju u Beogradu igrati protiv Gruzije, koja je večeras na svom terenu savladala Švajcarsku sa 96:88.\nIz naše grupe na šampionat Evrope neće ići samo četvrtoplasirana ekipa.\nFinska: Haf 4, Koti 2, Lindbom 7, Salin, Sepala, Kanevro, Koivisto 7, Nutinen 4, Madsen 5, Marfi 7, Vilson 6, Palmi 16.\nSrbija: Avramović 10, Raduljica 19, Simonović 7, Todorović 5, Zagorac 10, Ilić 4, Jaramaz 3, Kravić 4, Radanov 2, Rebić 9, Trifunović 5, Veličković 2.


KUD Ante Zaninović upisuje nove članove - Portal grada Kaštela\nKUD Ante Zaninović ovih je dana pozvao poklonike folklornog izričaja svih generacija, da postanu dio ovog društva kroz rad u nekoj od plesnih grupa ili kao dio mandolinsko – tamburaškog orkestra.\nPrijaviti se i učlaniti mogu zainteresirani za ples u školskom folkloru, koji obuhvaća djecu od vrtićke dobi do trećeg razreda osnovne škole, ples u dječjem ansamblu za učenike od četvrtog do sedmog razreda, prvom ansamblu za mlade, odnosno đake i studente, a pridružiti se mogu i mame, tate, rođaci, sudjedi koji žele biti dio veteranske skupine.\nPoziv je upućen i djeci od trećeg do šestog razreda, za sudjelovanje u školi mandoline i gitare, učenicima sedmih i osmih razreda za rad u B orkestru te srednjoškolcima i studentima koji žele biti članovi prvog mandolinsko – tamburaškog orkestra KUD-a.


Pet laži Aleksandra Vučića u samo jednom obraćanju\nPolitika Autor:Nataša Latković23. avg. 202121:12 > 21:13\nPredsednik Srbije Aleksandar Vučić gotovo svakodnevno iznosi podatke o “istorijskim dometima” njegove vlasti, a u potrebi da dokaže kako danas živimo bolje nego ikad, “omakne” mu se i po koja laž. Juče se to desilo bar pet puta. Od njega smo tako čuli da su naše prosečne plate najveće u regionu, da penzije nikada nisu bile veće u savremenoj istoriji i da su se samo građani stariji od 50 godina vozili vozovima. Kada bi pamtili toliko kratko, možda bismo mu i poverovali da je izgradnja bolnica i domova zdravlja u Srbiji stala 1987. i da bi se Hram Svetog Save gradio još 50 godina da nije bilo podrške njegove vlasti.\nPredsednik Srbije Aleksandar Vučić “gostovao” je juče na sednici Glavnog odbora PUPS-a, gde je, kao i na svim drugim mestima, (kada otvara puteve, fabrike, govori na Pinku ili Hepiju… ), govorio o “velikim uspesima” vlasti. Kao što se to i ranije događalo, neki podaci koje je tamo izneo ne poklapaju se sa stvarnim.\n“Najveća prosečna plata u regionu”\nTako je predsednik rekao da Srbija ima najveće plate u regionu, kao i da ćemo uskoro u tom pogledu prestiću Bugarsku.\nNije poznato šta tačno Vučić podrazumeva pod regionom, ali jeste da je susedna Hrvatska daleko ispred Srbije kada je reč o prosečnoj zaradi. U toj državi ona je u junu ove godine iznosila oko 950 evra, dok je u isto vreme kod nas bila oko 550 evra, što je dakle oko 400 evra manje.\n“Penzije nikada nisu bile veće u savremenoj istoriji”\nPredsednik Srbije pupsovcima je otkrio i da je “činjenica” da su penzije danas najveće u savremenoj istoriji.\n“Ja znam da i danas penzioneri ne žive sjajno, da ima mnogo problema, ali činjenica je da su penzije najveće u savremenoj istoriji”, rekao je on.\n01. avg. 2020 32\nLjubodrag Savić, profesor na Ekonomskom fakultetu u Beogradu, navodi da je prosečna penzija bila nominalno veća 90-tih godina, ali da za nju ništa nije moglo da se kupi. On dodaje da su sada penzije najveće gledajući poslednjih 20 godina. Ono što je pitanje je šta ste za tu penziju mogli da kupite u različitim periodima. Savić podseća i da su u socijalističko vreme penzije iznosile 80 odsto prosečne plate.\n“Nije dovoljno samo posmatrati nominalan iznos penzije. One se moraju upoređivati sa još nekim parametrima. Ja pamtim malo duže. U socijalističko vreme penzije su bile 80 procenata od prosečne plate, a policiji i vojsci je zadnja plata bila penzija. U nekom trenutku bilo je rešenje da prosečna penzija ne može da padne ispod 70 procenata od prosečne plate. Sadašnje zakonsko rešenje je da prosečna penzija ne sme da bude niža od 50 procenata od prosečne plate, a ona je niža. Prosečna plata u Srbiji je 65.000, a prosečna penzija je mislim ispod 30.000. U svakom slučaju ispod 50 procenata”, objašnjava Savić.\nPodaci PIO fonda iz aprila ove godine govore da 62 odsto penzionera, odnosno više od milion njih, živi sa primanjima nižim od 30.000 dinara. Kako je preneo N1, penzija trećine njih ne premašuje 15.000 dinara.\n“Sve je stalo 1987. godine”\nZa predsednika države gradnja bolnica i domova zdravlja je stala još pre raspada SFRJ. On je rekao da se ova vlast brine o zdravstvenim uslugama.\n“Pitajte naše penzionere, te dobre domaćine, kada smo toliko domova zdravlja i bolnica uradili. Sve je stalo 1987. Kakva bi katastrofa ljudska bila u Nišu da nismo izgradili KC Niš“, naglasio je Vučić.\nInformacija koju je izneo predsednik je lako proverljiva i nije tačna. Na primer, Kaluđerica je dobila novi dom zdravlja 2011, Mirijevo 2009, a u Kamendin 2010. rekonstruisani su i delovi nekih kliničkih centara. Primera radi, 2010. bila je okončana obnova bolnica za psihijatriju, neurologiju i otorinolaringologiju KBC „Dragiša Mišović”. I to je samo deo onoga što je rađeno.\n“Samo mi stariji od 50 godina smo se vozili vozovima”\nIako su srpske pruge i vozovi već decenijama u lošem stanju, u poslednju izjavu Vučić niko ne može da poveruje.\n“Zaboravili smo kako vozovi izgledaju, samo mi stariji od 50 godina smo se vozili vozovima”, rekao je predsednik Srbije.\n“Hram Svetog Save bi još 50 godina gradili”\nPredsednik Vučić bi voleo i da se zasluge za izgradnju Hrama Svetog Save pripišu lično njemu, a da je on zaslužan za to govorili su i njegove stranačke kolege.\nSlično je i sam rekao na sednici Glavnog odbora PUPS-a.\nVučić, Drobnjak i Toma Mona doručkuju sa haube (FOTO)\n17. avg. 2021 22\n“Hram Svetog Save bi 50 godina još gradili da nije bilo podrške i hrabrosti ispred onih koji nas napadaju stanemo i jasno kažemo ko je to platio“, poručio je on.\nGradnja najvećeg hrama u ovom delu Evrope počela je još 1935, u nekoliko navrata je prekidana, a radovi su obnovljeni 2002. i to na inicijativu pokojnog premijera Zoran Đinđića. On je govorio da će Hram biti završen ma koliko novca to iziskivalo, rekavši da je „sve to malo naspram nacionalnog dobitka koji ćemo imati kada hram bude završen“.\nNovac su sve ove godine zapravo izdvajali građani Srbije, što preko poštanskih markica, što davanjima iz budžeta.\nAleksandar VučićHram Svetog SavepenzijeplatePUPSvozovizdravstvo


30. November, 01:27\nm:tel IPTV: Filmski i dokumentarni program po vašem izboru 0 Podijeli Podijeli na facebook Podijeli na twitter Podijeli na viber Pošalji na mail\n23.07.2021. / 12:16\nSvojeglava detektivka u filmu „U tami“ radi na dva dosad najteža slučaja u svojoj karijeri. Ovaj britanski kriminalistički film na programu je u nedjelju, 25.7. u 23:00 časova na TV AXN\nSvojeglava detektivka radi na dva dosad najteža slučaja u svojoj karijeri koji će je staviti na veliko iskušenje, kao osobu, ali i kao profesionalku. A sve se to zbiva baš u trenucima kade se sprema da postane majka. Scenario je napisao dobitnik filmske nagrade BAFTA Deni Broklehurst, prema knjigama autora bestselera Marka Bilindžema.\nFilm “Čovjek sa željeznim šakama” koji je okupio značajna glumačka imena sa Raselom Krouom u glavnoj ulozi, je fantastičan akcioni film a možete ga pogledati u ponedjeljak, 26.jula u udarnom terminu u 20:00 časova na TV Pink Premium.\nRatnici u 19. vijeku se moraju udružiti protiv zajedničkog neprijatelja, jedna je od scenarističkih poruka ovog filma, s tim da su režiseri odlučili da snime ovaj žestoki borilački film u Šangaju i na drugim lokacijama po Kini, kako bi utisak koji ostavlja bio što stvarniji i uvjerljiviji.\nTriler-drama “Dijete 44”prvi je dio trilogije čija je radnja smještena u Sovjetski savez 1952. Godine. Od filmske javnosti ovo je hvaljena ekranizacija političkog trilera Toma Roba Smita koji je osvojio 17 književnih nagrada! CineStar TV1, utorak, 27.7. u 21:00 časova.\nU vrijeme najvećih paranoja, strogog obrazovnog sistema i jakog djelovanja tajne policije, bezbrižnu svakodnevicu zemlje koja se hvali kako u njoj nema kriminala uzdrmaće krvavi zločini serijskog ubice poznatog pod nadimkom Rostovski koljač. Ovo je prvi dio napete trilogije čija je radnja smještena u Sovjetski savez 1952. godine.\nDruga polovina prve sezone dokumentarnog serijala “Aljaska: Nova generacija” kroz 14 novih, jednočasovnih epizoda od 29. jula, četvrtkom u 22:00 časova, nastavlja da nam pripovjeda o surovom životu u ledenom carstvu na sjeveru planete. Junaci serijala su pripadnici nove generacija stanovnika na Aljasci, koji odlučuju da igraju po svojim pravilima. Samo na National Geographic kanalu.\nU nastavku, producentska ekipa, koja potpisuje i serijal "Život ispod nule", prikazuje sljedeću generaciju tragača za slobodom koja u divljinama Aljaske živi po svojim pravilima. Međutim, junaci serijala uvučeni su u trku s vremenom, jer prva hladna zima nema milosti. Pronaći suva drva za ogrjev, obaviti žetvu siromašnih usjeva i pripremiti zemlju za narednu sjetvu - samo su neki od izazova sa kojima se susreću osvajači neukrotive sjevernoameričke divljine.\nM:TEL OSTAJE GENERALNI SPONZOR


JEDNI BRANE DRAŽU, DRUGI FRANCETIĆA Da li će ustaše, četnici i fašisti biti protjerani iz BiH - Srpskainfo\nIako se svi u BiH zaklinju u tekovine NOB, u praksi se partizani sve više protjeruju iz naziva ulica, škola i ustanova, a zamjenjuju ih osvjedočene ustaše, fašisti ili četnici.\nZa jedne zločinci, za druge patriote/domoljubi, matrica po kojoj sva tri naroda u BiH gledaju na prošlost, pa otud nije ni čudo što ulice širom BiH nose nazive ustaškog pukovnika Jure Francetića, ustaškog saradnika Mustafe Busuladžića, četničkog komandanta Draže Mihailovića, SS oficira Sulejmana Pačariza i mnogih drugih.\nI dok su za jedne narode ti nazivi sporni, drugi ne vide ništa sporno u njima.\nDa li će se tome stati u kraj – pitanje je koje se otvara nakon što je Predstavnički dom Parlamentarne skupštine BiH prošle sedmice podržao inicijativu poslanika Naše stranke, Damira Arnauta, kojom predlaže nadležnim institucijama entiteta, kantona i opština da promijene nazive ulica, trgova, parkova, škola, ustanova nazvane po osobama ili organizacijama koje su sarađivale, pripadale ili na drugi način djelovale na strani nacista ili fašista u Drugom svjetskom ratu.\nIako su za ovu inicijativu glasali i pojedini poslanici iz Srpske i u prvi mah se ne čini ništa sporno, ono što nije prošlo nezapaženo jeste činjenica da su se na spisku spornih naziva, rame uz rame, našli Draža Mihailović, Jure Francetić, Mustafa Busuladžić i drugi.\nInicijativu je podržalo ukupno 24 poslanika, protiv je bilo pet, a suzdržanih šest.\nMeđu onima koji su bili protiv ove inicijative su poslanici HDZ BiH, dok su suzdržani bili poslanici PDP, SDS, DNS, kao i jedan poslanik SNSD, dok su ostali poslanici ove stranke to podržali.\nU inicijativi se, naime, navodi da je na sramotu cijele Bosne i Hercegovine, svih njenih građana, te pogotovo lokalnih zajednica, “da su ulice i druge javne površine nazvane po ljudima poput Mile Budaka, Draže Mihailovića, Osmana Rastodera, Rade Radića, Sulejmana Pačariza, Jure Francetića, Mustafe Busuladžića, Lorković-Vokića, Uroša Drenovića, Ive Zelenike Tovarnika, Dragiše Vasića, Avdage Hasića, Stevana Moljevića, Huseina Đoze, Đure Spuževića, Muhameda Panđe, Rafaela Bobana, Pavla Đurišića, te mnogih drugih kolaboracionista”.\nArnaut je u ovoj inicijativi predložio da se od lokalnih zajednica traži da ove nazive zamijene imenima ljudi za koje je bez sumnje utvrđeno da su tokom Drugog svjetskog rata rizikovali sopstvene živote kako bi svoje sugrađane spasli sigurne smrti u Holokaustu.\n– Čak je 49 takvih osoba iz Bosne i Hercegovine na listi Memorijalnog centra “Jad Vašem”, ali samo po rijetkim od njih su nazvane ulice i škole u BiH. Vrijeme je da se ova nepravda i sramota ispravi – naveo je Arnaut.\nIstoričari ili političari\nIako su njene stranačke kolege podržale ovu inicijativu, šefica Kluba poslanika SNSD u Predstavničkom domu PSBiH Snježana Novaković Bursać bila je suzdržana prilikom glasanja.\nOna u izjavi za Srpskainfo objašnjava da su njene kolege inicijativu podržale jer smatraju da su određeni nazivi, posebno u nekim sredinama u Federaciji BiH, do te mjere uvredljivi za srpski narod da je neophodno da se hitno izmjene.\n– Pojedine ulice ili škole nose nazive osoba koje su bile na istaknutim funkcijama u ustaškom režimu za vrijeme Drugog svjetskog rata što je za nas potpuno neprihvatljivo. Nadam se da će lokalne zajednice u kojima ti nazivi postoje zaista smoći snage da se ti nazivi ulica promijene – kaže Bursaćeva.\nNa pitanje zašto je ona bila suzdržana, Bursaćeva ističe da je za nju bilo problematično to što se u inicijativi pominju imena, odnosno nazivi ulica, škola i slično, koji su sporni.\nBursaćeva ističe da bi se o tome trebali izjasniti istoričari, a ne političari.\n– Niko od nas poslanika ili političara nema pravo da kvalifikuje istorijske činjenice na ovaj ili onaj način. Možemo imati personalna mišljenja, ali nije naša uloga da sudimo. Ono što mislim da bi bilo pametno za sve nas u BiH jeste da prilikom imenovanja ulica, škola i drugih ustanova konsultujemo istoričare, ako već posežemo za nazivima iz istorije – istakla je Bursaćeva.\nPodsjeća da inicijativa jeste usvojena, ali da ona nije obavezujuća i lokalne zajednice mogu, a i ne moraju da postupe po njoj.\nPolitička analitičarka Ivana Marić ističe da je skeptična po pitanju ove inicijative; plaši se da neće zaživjeti u praksi.\n– S obzirom na to da se kod nas ne poštuju ni presude sudova plašim se da će i ova inicijativa ostati samo na nivou inicijative, osim ako međunarodna zajednica ne umiješa svoje prste u ovu priču. To je jedini način da se to riješi. Moguće je, doduše, da političari i priželjkujuju takav scenario i da su usvojili ovu inicijativu očekujući da neko drugi riješi to pitanje – smatra Marićeva.\nIstiče da imaju dva scenarija; prvi je da se za inicijativu glasalo reda radi, jer svi znaju da neće zaživjeti u praksi, a drugi da su političari našli način kako da ukinu sporne nazive, a da nijedna stranka ne bude odgovorna za to i da ne bude da je neko popustio pod nečijim pritiskom.\n– To ne bi bio prvi put da se naše stranke izvlače na međunarodnu zajednicu kada treba nešto riješiti – napominje Marićeva.\nPredsjednik Regionalnog odbora DNS za FBiH i delegat u Federalnom Domu naroda, Nikica Bosnić, ističe da su grbovi opština, te nazivi ulica ili ustanova i dalje bolna tačka u ovoj državi.\nOn ističe da nazivi mnogih ulica u Federaciji vrijeđaju osjećanja Srba i da bi bilo dobro kada bi navedena inicijativa zaživjela u praksi, jer je to bitno za pomirenje i suživot u BiH.\n– Prilično sam skeptičan da će to zaživjeti u praksi. Ali, isto tako sam siguran da se te inicijative moraju pokretati i da se mora i građanima i političarima stavljati do znanja da je neophodno promijeniti ono što vrijeđa osjećanja drugih naroda. Duboko sam ubijeđen da nijedan narod nije pristalica takvih naziva već da je to posljedica nacionalističkih poslijeratnih politika, koje se moraju mijenjati. Moramo napokon da počnemo poštovati presude domaćih i međunarodnih sudova, ali i jedni druge – stav je Bosnića.\nPolitika četniciDamir ArnautfašistiInicijativauliceustaše\nEKIPE NA TERENU Nakon pisanja Srpskainfo počelo čišćenje ulica na Starčevici (VIDEO)\nU 18 SATI SVI SU IZAŠLI NAPOLJE Druženje se iz kafića preselilo na ulice, neki su zaigrali uz TRUBAČE (FOTO)


Najnovija afera u kojoj predsjednik Visokog sudskog i tužilačkog vijeća na objavljenom snimku na neprimjeren način navodno razgovara o imenovanju sudije koja je sestra članice VSTV-a dodatno će narušiti povjerenje građana\nNajnovija afera potvrđuje – vetting procedure su jedino rješenje za pravosuđe, saopćila je nevladina organizacija Transparency International (TI) u BiH povodom objave snimka na kojem predsjednik Visokog sudskog i tužilačkog vijeća (VSTV) Milan Tegeltija na neprimjeren način navodno razgovara o imenovanju sutkinje koja je sestra članice VSTV-a.\nTransparency International poziva međunarodne aktere da osiguraju mehanizme i sredstva za radikalni reformski zaokret u pravosuđu.\nPo mišljenju te organizacije, pravosuđe je u dubokoj krizi koja se jedino može izliječiti radikalnim reformskim zahvatima kao što su rasformiranje trenutnog saziva Viskokog sudskog i tužilačkog vijeća, uvođenjem vetting procedura ili reevalucije svih sudija i tužilaca i donošenjem seta novih propisa koji će osigurati integritet i odgovornost.\n– Najnovija afera u kojoj predsjednik Visokog sudskog i tužilačkog vijeća na objavljenom snimku na neprimjeren način navodno razgovara o imenovanju sudije koja je sestra članice VSTV-a dodatno će narušiti povjerenje građana jer ovi navodi neće biti istraženi. Disciplinske komisije sastavljene od članova VSTV-a ranije su zauzele stav da predsjednik VSTV-a ne može snositi disciplinsku odgovornost jer radnje preduzima u svojstvu predsjednika Vijeća, a ne sudije. Nekažnjivost dovodi do toga da se ponavljaju neprimjerena ponašanja.\nTIBiH je krajem 2017. godine, prije nego što je osoba koja se pominje u snimku imenovana na mjesto stručne saradnice u Okružnom privrednom sudu, primio prijavu da je konkurs farsa i da će ova osoba biti imenovana zbog svojih porodičnih veza sa članicom VSTV-a. Okružni privredni sud u Banjaluci je odbijao dostaviti informacije o konkursnoj proceduri te ih je dostavio poslije više od dvije godine i dvije sudske presude u korist TIBiH. Dokumentacija je pokazala da je izabrana kandidatkinja zaista bila najbolja na pismenom testiranju, ali se u prijavi, u kojoj je najavljeno njeno imenovanje, isticalo da je pismeno testiranje najveći koruptivni rizik. I da će to biti razlog što će mnogi protivkandidati odustati od procedure kao što je i bio slučaj – citat je iz saopćenja Transparency Internationala.\nPosljednji nalazi Organizacije za evropsku bezbjednost i saradnju (OSCE), Američke agencije za međunarodni razvoj i saradnju (USAID), ali i raniji izvještaji Evropske komisije i domaćih nevladinih organizacija, jedinstveni su u ocjeni da se stanje u pravosuđu rapidno pogoršava, naglašava Transparency International i dodaje da je, prema izvještaju OSCE-a o odgovoru pravosuđa na korupciju, samo jedna optužnica podignuta u predmetima visoke korupcije u 2019. godini, dok USAID zaključuje da su sami tužioci i sudije dali negativnu ocjenu svom radu u domenu borbe protiv korupcije.\nPrema nalazima iz percepcije javnosti o pravosuđu, predstavljenim na debati Delegacije Evropske Unije u BiH „Pravo na pravdu“, dvije trećine građana nema povjerenje u ovu granu vlasti. Dok su objektivni nalazi i percepcija javnosti u stalnoj silaznoj putanji, administrativni podaci pokazuju rast broja zaposlenih u sudovima i tužilaštvima u posljednjih pet godina, kao i rast sudskih i tužilačkih budžeta za čak 24% i 39%.\nTrenutni zakonodavni i institucionalni okvir nije u stanju osigurati integritet i nužne reformske procese, VSTV je dio problema, a ne rješenje, smatra Transparency International u BiH.\nIzmjene i dopune zakona o ovom regulatornom organu neće promijeniti „sindrom nekažnjivosti“ počinilaca visoke korupcije o kojem izvještava OSCE ili iskorijeniti korupciju u imenovanju sudija i tužilaca.\n– Pravosuđe je u dubokoj krizi koja se jedino može izliječiti radikalnim reformskim zahvatima kao što su rasformiranje trenutnog saziva VSTS-a, uvođenje vetting procedura ili re-evalucije svih sudija i tužilaca po ugledu na Albaniju i donošenje seta novih propisa koji će osigurati integritet i odgovornost – zaključak je Transparency Internationala u BiH.\nPozivajući međunarodne i domaće aktere da definiraju nove mehanizme koji će osigurati integritet i odgovornost u pravosuđu, Transparency International ističe da je Bosni i Hecegovini neophodna podrška međunarodnih stručnjaka i partnera, kao i domaćih stručnjaka koji nisu dio pravosudne zajednice nekoliko godina unazad, ali i uspostavljanje privremenog regulatora u sektoru pravosuđa koji će zamijeniti aktuelni saziv VSTV-a koji je izgubio svaki kredibilitet po mišljenju ove nevladine organizacije.\n#izdvojeno#milan tegeltija#Transparency International BiH